
Acte  primer 


Botiga  de  daguer  mig  destruhida  per  haverhi  cay  tut  una 
bomba.  Per  la  porta  del  carrer  se  veuen  altres  cases  d'un 
barri  modest,  mòltes  d'elles  malmeses  pel  bombardeig-  Es 
al  matí. 


ESCENA  PRIMERA 
GERVASI  y  CORONEL  FERRER 

gervasi,  impacient  a  la  botiga,  esperant  al  Coro- 
nel Ferrer.  Després,  vegentlo  arribar. 

Mon  Coronel. 

FERRER 

Ep,  Gervasi! 

GERVASI 

Mon  Coronel:  bon  dia. 

FERRER 

No  s'ha  llevat  la  Laya? 

GERVASI 

No  se  n'ha  anat  al  llit  aquasta  nit.  Ha  anat  a  vet- 
llar a  la  seva  tia  Rita,  qu'està  molt  mala  d'una  feri- 

da,  que  també  va  caure  l'tiltre  dia  una  bomba  a  casa 
seva,  matantli  un  fill  de  tretze  anys,  y... 

FERRER 

Me  portas  cartes? 

GERVASI 

N'he  porto  una  de  carta.  (Trayénlsela  del gech.) 
Perquè  l'he  anada  a  recullir  d'un  lloen  molt 
perillós,  que  ja  hi  haviem  quedat  lo  dia  abans  per 
certes  senyes  ab  un  soldat  de  Felip  V,  que  mentres 
no'l  matin  esab  qui  m'entench.  (S'ha  anat  buscant 
la  carta.) 

FERRER 

Corre,  dónamela. 

GERVASI 

Aquí  la  teniu.  Y  quines  angunies  qu'he  passat, 
que  no  us  ho  penseu  pas. 

ferrer,  llegintla. 
Ja  se't  recompensarà. 

GERVASI 

Be  ho  espero,  perquè  ho  merexo. 

ferrer,  després  de  llegir. 

Està  bé.  Jo't  faré  un  bon  present  quan  te  casis 
ab  la  Laya. 

GERVASI 

Axò  del  casament  va  llarch  per...  pel  dol  de  son 
pare,  y  perquè  diu  que  no's  vol  casar  fins  que  s'ha- 
gi acabat  la  guerra,  guanyant  els  d'aquí. 

FERRER 

Axò  no  serà. 


ACTE  PRIMER 


GERVASI 


Es  clar  que  nó.  Jo  per  ara  m'acontentaria,  quan 
hagi  guanyat  el  rey  Felip,  ab  un  bon  grau  militar 
en  son  exèrcit,  que  Vull  anar  amunt.  Y  vull  que  la 
Laya  fassi  paper  al  món,  pel  cap  més  baix  corone- 
la,  com  vos  sóu  coronel. 

FERRER 

Noy:  veig  que  no  t'acontentas  de  poch. 

GERVASI 

Y  donchs! 

FERRER 

Però  a  tot  s'arribarà  un  cop  rendida  Barcelona, 
que  n'hi  hà  per  pochs  dies.  Y  potser  hores.  Ves 
que'm  fas  dir! 

GERVASI 

Y  es  clar,  que  prou  se  veu  venir. 

FERRER 

Però  sobretot  que  no  descubrexin  la  meva  corres- 
pondència ab  els  de  fóra,  que  t'hi  aniria  la  vida. 

GERVASI 

Y  a  Vós  també.  Sinó  que  a  mi,  a  més  dels  perills 
que  corro  a  la  plaça,  corro'l  perill  de  que  la  Laya 
m'aborrexi.  Ella  es  com  era  son  pare,  mòlt  catala- 
na, y  per  rès  del  món  se  casaria  ab  un  traydor, 
qu'es  com  me  dirien  si  sapiguessin  mos  tràfechs  ab 
los  enemichs  d'aquesta  Terra. 

FERRER 

Sinó  que  al  capdevall  no't  quedarà  més  remey 
que  férloshi  a  saber. 

GERVASI 

Axò  serà  quan  la  ciutat  estiga  rendida  y  aquí  ma- 
nin els  del  rey  Felip. 


Y  vols  dir  qu'ella,  al  veure  que'ls  amos  són  altres, 
serà  d'ells  ab  facilitat.  No  es  axis? 

GERVASI 

Axis  mateix.  Tothom  al  cap  y  a  la  fi  Vol  ser  dels 
que  manen.  Quan  ella'm  vegi  vestit  de  militar  y  ab 
un  bon  grau,  ja  Veurem. 

FERRER 

Axò  ho  veuràs  tu,  que  a  mi  tant  se  m'endona  que't 
casis  ab  la  Laya  com  ab  qualsevol  altra  xicota. 

GERVASI 

A  mi  nó,  perquè  a  la  Laya  me  la  estimo  més  que 
tot  lo  del  món.  Y  com  ella  també  m'estima  a  mi  li 
donaré  entenent  de  tot  lo  que  jo  vulga.  Ella  té 
bon  cor,  y  s'ho  creurà,  dihentli  jo,  que  tot  ho  he 
fet  pel  bé  dels  de  casa  nostra. 

FERRER 

Sí,  perquè  lo  que  jo  faig  y  lo  que  t'he  donat  ente- 
nent que  fessis  es  per  ajudar  a  la  Pàtria  perquè  en 
son  dia  puga  fer  una  pau  honrosa.  No  es  axis? 

GERVASI 

Tal  com  dihèu,  y  jo  no  més  us  servexo  en  aquest 
sentit. 

ferrer,  escrivint  ab  un  llapis. 

Ara  aquesta  nit  que  arribi  axò  al  camp  dels  con- 
traris. Sobretot  assegúraten. 

GERVASI 

Se  farà  lo  que's  podrà. 


ACTE  PRIMER  11 

FERRER 

Assegúraten  bé,  que  ha  d'arribar  al  mateix  Ber- 
wick. 

GERVASI 

A  n'en  Berwick?  Què  dieu?  Y'l  conexèu  força  a 
n'en  Berwick? 

FERRER 

Com  a  tu  mateix. 

GERVASI 

Ab  la  diferencia  de  que  a  mi'm  maneu  y  ell  us 
mana  a  Vós. 

FERRER 

Fins  a  cert  punt  me  mana,  perquè  devegades  tam- 
bé m'hi  encaro. 

GERVASI 

Però  us  mana,  vaja,  y  no  us  ne  doneu  vergonya. 

FERRER 

Prou!,  que  veig  que  ab  mi  ets  massa  atrevit,  y  jo 
sóch  coronel  dels  exèrcits  de  Catalunya. 

gervasi,  somrient. 
Ells  s'ho  pensen. 

FERRER 

Calla,  que  ve  gent.  Y  no  vagis  lluny  per  si't  ne- 
cessito. 


ESCENA  II 
GERVASI,  FRANCISCO  y  LAYA  després. 

francisco,  que  li  falta'l  braç  dret. 
Y  la  Laya? 

GERVASI 

Encara  no  l'he  vista. 

FRAIS'CISCO 

Dexèume  seure,  qu'estich  cansat. 

GERVASI 

Vós  ja  no  deuriau  treballar  sense'l  braç  dret. 

FRANCISCO 

Potser  si  que  us  crèyau  que,  emportàntsemen  un 
braç,  ja  no  faria  guerra  als  enemichs  de  Barcelona! 
Donchs  contra  d'ells  m'he  mogut  tota  la  nit  tragi- 
nant pólvora  y  ajudant  als  que  queyen,  que  n'han 
caygut  molts  aquesta  nit.  Veureu:  me  tiren  el  braç 
al  coll  els  que  poden.  Y  axis  anem 

laya,  entrant. 
Ola,  noys! 

GERVASI 

Y  la  Rita? 

LAYA 

No  passarà  d'avuy  la  pobra.  (A  en  Francisco ) 
Fes  f  och  y  manxa. 

FRANCISCO 

Ja  va!  (Va  a  encendre  la  fornal  y  manxa.) 

laya,  a  Gervasi. 
Què  hi  hà? 

GERVASI 

Què  vols  que  hi  hagi?  Que'ls  portells  són  més 
amples,  que  han  fet  feyna  aquesta  nit. 

LAYA 

Els  malehits! 


ACTE   PRIMER  13 

GERVASI 

Y  que  no  hi  haurà  remey,  que  som  a  les  acaballes, 
y  haurem  de  capitular. 

LAYA 

May!  Primer  morir  tots.  El  dia  que  va  caure  la 
bomba  que  va  fer  a  troços  al  pare  y  a  aquest  li  va 
pendre  un  braç,  aquí  mateix  ell  m'ho  deya:  rendir- 
nos,  may,  Laya;  primer  calar  foch  a  les  cases  y  mo- 
rim tots  dintre. 

FRANCISCO 

Quan  tu  m'ho  digas,  Laya,  calo  foch  a  la  meva 
pobra  barraca.  Ja  tu  ho  sabs.  (En  Gervasi  riu  dis- 
simuladament.) 

LAYA 

Jo  tinch  esperances  de  que'n  sortirem,  perquè 
Santa  Eulària  farà  un  miracle. 

GERVASI 

Donchs  tothom  les  va  perdent  les  esperances. 

LAYA 

Axò  es  mentida,  que  no  les  pert  ningú,  y  si  no 
Venen  auxilis  de  Mallorca  patirem  fam;  però  no'ns 
rendirem,  malviatge! 

GERVASI 

Donchs  el  Coronel  Ferrer  me  deya...  . 

LAYA 

No  me  l'anomenis  may  al  Coronel  Ferrer,  que  jo 
crech  que'ns  es  traydor,  y  no  voldria  may  tenirlo 
davant. 

GERVASI 

Donchs  a  mi,  Laya.'m  vol  bé,  y  diu  que'm  farà 
pujar  si'l  vull  creure. 

LAYA 

Còm  te  farà  pujar?  Venente  tu  al  enemich,  qu'ell 
me  penso  que  ja  ho  està  de  venut.  Y  tothom  s'ho 
pensa.  Y'l  dia  que  jo  sàpiga  que  tens  tractes  ab 
aquests  lladres  y  assessins  de  casa  nostra  haurem 
renyit  per  sempre.  Primer  morta  que  casada  ab  tu. 
Y  abans  potser  jo  matexa't  treuría  del  món.  Ab  els 
que  van  matar  al  pare!  (A  Francisco)  Francisco: 
fem  feyna! 

FRANCISCO 

N'hi  hà  moltes  d'eynes  trencades. 

LAYA 

Senyal  que  les  fan  servir. 


ESCENA  III 
LAYA,  FRANCISCO,- QERVASI  y  BLAY 

blay,  entrant. 
Deu  vos  guart  a  tots. 

LAYA 

Què  porteu,  Blay? 

BLAY 

Aquesta  eyna,  que  clavantla  la  nit  darrera  a  un 
francès  se  m'ha  torsat. 

FRAlNCISCO 

Quin  cop  vàlgam  Deu!  (Mirant  V eyna.) 

BLAY 

Sinó  que  jo  no  l'he  dexada  anar  l'arma,  y  ell  ha 


ACTE    PRIMER  15 

caygut  mort,  y  l'eyna,  bona  minyona,  m'ha  seguit, 
encara  que  torta  y  mig  trencada. 

FRANCISCO 

Ja  l'adressarèm,  que  s'ho  mereix,  vaja! 

LAYA 

Si,  Francisco.  T'hi  veus  ab  cor? 

FRANCISCO 

Fes  lo  que't  diré.  Si  jo  pogués  ab  aquest  braç, 
mala  negada!  Però  no  puch! 

LAYA 

Entre  tu  y  jo. 

GERVASI 

Què  sabs  tu,  dóna? 

LAYA 

El  pare  era'l  millor  daguer  que  hi  havia,  y  jo,  en 
cara  que  dóna,  n'apendré  ab  en  Francisco,  qu'era 
un  bon  fadrí  de  casa,  perquè  no'ls  hi  faltin  armes 
als  nostres.  Ells  són  deu  per  cada  hu  de  nosaltres; 
però'ls  nostres  tenen  més  brahó.  Veritat,  Blay? 

BLAY 

Sí,  perquè'ls  de  casa  defensen  la  rahó,  y  ells  són 
uns  bandolers. 

LAYA 

Sí.  Y  si  cal  hi  anirem  les  dones  y  tot. 

FRANCISCO 

Jo  lo  que  voldria  es  tornar  a  tenir  aquest  braç, 
que  devegades  fins  me'l  sento.  Y  ja  veurías  els  ga- 
nibets  que  faria,  y  les  dagues,  no  tan  pulides,  per 
xò,  com  les  feya'l  pare  d'aquesta. 

LAYA 

El  pare  sempre  ho  deya  que  tu  eras  el  millor  fa- 
drí que  tenia,  pobre  Francisco!  Dónam  l'eyna,  Blay! 

BLAY 

Sí,  que  aviat  haurà  de  tornar  a  servir,  que  sabem 
que  la  mala  gent  te  de  fer  una  altra  embestida  abans 
d'una  hora  per  l'esboranch  del  Portal  Nou,  y  casi 
no  tenim  gent  per  defensarlo.  Aquesta  nit  n'han 
mort  molts  *de  paisans  nostres.  Ara's  troba  ajuntat 
el  Consell,  y  en  Casanova  està  diherit  que  vol  sor- 
tir a  la  muralla  portant  la  bandera  de  Santa  Eu- 
lària. 

LAYA 

Véshi,  Gervasi;  véshi,  y  vínansho  adir. 

BLAY 

Potser  no  sortirà  en  Casanova  ab  la  bandera, 
perque'l  Coronel  Ferrer  li  fa  la  contra  y  fins  ha 
parlat  de  capitular. 

LAYA 

May!  May! 

BLAY 

Tothom  se  li  ha  tirat  a  sobre,  y  fins  li  han  cridat 
traydor. 

GERVASI 

No  es  traydor,  sinó  que  veu  les  coses  més  clares 
que'ls  altres,  y  a  n'ell  1  amor  a  la  Terra  no'l  cega 
com  a  molta  gent,  que'ns  està  perdent  a  tots.  Ho 
sents,  Blay?  Y  a  aquesta,  qu'està  cega  també. 

LAYA 

Vés,  Gervasi;  vés! 

GERVASI 

Me'n  hi  vaig. 


ACTE   PRIMER  17 


ESCENA  IV 

LAYA,  FRANCISCO  V   BLAY 
BLAY 

Veyèu  d'adobarme  axò,  que  ja  us  he  dit  que's 
torna  al  foch  desseguida,  que  l'enemich  va  a  em- 
bestir  avuy  ab  més  força,  que'ls  han  arribat  més 
batallons  y  volen  fer  abans  de  migdia  un  vaytot. 

LAYA 

Donchs  també'l  farem  nosaltres  un  vaytot. 

BLAY 

Es  que  som  molt  pochs  nosaltres. 

FRANCISCO 

No  ho  digueu  més  axò. 

LAYA 

Ay  si  entressin  avuy  els  somatents  del  marquès 
de  Poal,  que  són  molts  centenars  y  ja's  troben  molt 
aprop! 

BLAY 

En  Qervasi  assegura  que  no  podran  passar. 

francisco,  a  Laya. 
Pica  més  fort.  Và! 

LAYA 

Pico  tan  fort  com  puch. 

FRANCISCO 

Si  jo  tingués  el  meu  braç!  Per  Deu! 

LAYA 

Jo  crech  qu'entraràn  avuy. 

FRANCISCO 

Es  que  en  Gervasi... 

LAYA 

Déxal  estar  en  Gervasi,  que  no  sembla  sinó  que 
s'alegra  de  les  nostres  desgracies.  Com  que  s'es- 
colta al  Coronel  Ferrer,  que  ho  veu  tot  negre! 


ESCENA  V 
LAYA,  BLAY,  FRANCISCO  y  GERVASI 

GERVASI 

La  plaça  de  Sant  Jaume  es  plena  de  gent.  Quin 
esvalot!  Y,  a  dintre, 'Is  consellers,  quines  baralles! 
Fins  n'hi  hà  que  s'han  begut  l'enteniment  y  Volen 
tirar  el  Coronel  Ferrer  per  la  finestra! 

LAYA 

Me  n'hi  vaig  per,  si  li  tiren,  arrossegarlo. 

GERVASI 

No't  moguis,  que  t'haig  de  contar  moltes  coses. 

LAYA 

Digas. 

GERVASI 

Ja  no  entraran  els  sometens  del  marquès  de  Poal. 

BLAY 

Què  dieu? 


ACTE  PRIMER  19 

GERVASI 

Les  tropes  de  Felip  y  moltes  de  franceses  els 
han  sortit  al  pas  y'ls  han  dispersat,  y'ls  han  fet  a 
cents  de  presoners,  penjantne  molts  d'aquests. 

LAYA 

Molts  d'aquests  valents.  Dígasho  tu  mateix:  va- 
lents. 

GERVASI 

Valents?  Y  no'ns  han  vingut  a  socorre!  Cobarts! 

LAYA 

No'ls  hi  diguis  cobarts,  per  Deu! 

GERVASI 

Y  maltracten  al  Coronel  Ferrer  perquè  creu  que 
hem  de  capitular! 

BLAY 

May  capitular! 

FRANCISCO 

Primer  morir  tots,  com  deya  la  Laya. 
laya,  a  Gervasi. 

Y  tu  potser  també  voldrías  capitular? 

GERVASI 

Quan  ho  diu'l  Coronel  Ferrer... 

LAYA 

Vésten  del  meu  devant! 

GERVASI 

En  Casanova  creu  que  salvarà  la  ciutat  sortint 
aquest  migdia  pels  carrers  ab  la  bandera  de  Santa 
Eulària,  y  es  ab  els  canons  que  s'hi  hà  de  fer,  que 
ab  la  bandera  sola... 

BLAY 

Y  nosaltres  que  no  hi  som  per  rès? 

GERVASI 

Nosaltres  sí;  però  perdent  terreno,  com  ho  estem 
fent  cada  vegada,  y  donant  la  vida.  Quants  n'han 
mort  aquesta  nit? 

FRANC1SC0 

No  ho  sé. 

GERVASI 

Més  de  doscents.  Y  als  hospitals  no  hi  caben  els 
ferits. 

LAYA 

Be  prou  que  ho  sabem!  Y  segons  se  veu  venir 
avuy  serà  pitjor. 

FRANCISCO 

Del  dia  d'avuy'ns  ne  recordarem  sempre  més. 

BLAY 

Sí,  del  onze  de  Setembre. 

GERVASI 

Y  no  arriba  blat  de  Mallorca  ni  d'enlloch. 

LAYA 

La  fam  ray!  Aguantaria. 


ESCENA  VI 

LAYA,  GERVASI,  BLAY,  FRANCISCO,  en  JOAN  DALLA 
y  en  SEVERET,  sempre  de  la  mà  del  séu  avi. 

DALLA 

Còm  està  aquest  carrer!  Si  ab  prou  feynes  el  co- 

nech!  Ave  Maria!    (Entrant.)   No  es  aquí  a  casa 
l'Anton,  el  daguer  Anton? 

LAYA 

Sí.  Y  vos  no  sóu  en  Joan  Dalla  de  Mura? 

DALLA 

Sí  que'l  sóch.  Donchs  el  venia  a  veure  al  Anton. 

LAYA 

Oh,  es  mort  el  pobre  pare! 

DALLA 

L'Anton  també  es  mort? 

LAYA 

Va  caure  una  bomba  aquí  a  casa,  y'l  pare...  Tant- 
debò  m'hagués  mort  a  mi  per  conte  d'ell,  perquè  jo 
no  servexo  per  rès,  y  ell  matava  enemichs  cada  dia. 
(En  Sever  et  se  posa  a  plorar.) 

DALLA 

Quina  tristesa  que'm  fa'l  no  trobarlo,  tan  amichs 
qu'erem!  Y  tots  dos  nos  estimàvem  la  nostra  Terra 
d'una  mena  de  manera... 

LAYA 

Y  tant  content  qu'estava'l  dia  que  va  morir!  Per- 
que'l  dia  abans  havia  fet  un  acte  de  valor  que  fins 
el  Conceller  en  Cap  l'havia  abraçat  aquí  mateix, 
que'l  va  venir  a  veure  al  saberho.  Donchs  sí;  anà- 
vem a  perdre  molt  terreno.  Els  enemichs  havien 
esbotzat  la  muralla  y  se'ns  havien  apoderat  d'un 
lloch  que'ns  perjudicava  molt.  Els  nostres  ja's  reti- 
raven, cedint  lo  pas  als  d'en  Felip,  quan  el  meu  pare 
se'ls  hi  posà  devant  encarantse  ab  l'oficial  que'ls 
comanava  y  engegant  l'arma  contra  d'ell.  Ab  tanta 
sort,  que'l  tombà  d'esquena  dexantlo  mort  en  sech. 

Y'ls  que'i  seguien  varen  perdre'l  coratge,  cobarts! 
Y  avançà'l  meu  pare  ab  els  nostres.  Y  seguiren  ti- 
rant y  ells  fugint,  perduda  l'esma,  cayent  casibé 
tots  y  rematantlos  nosaltres.  Quin  munt  de  morts*!, 
deya'l  pare  al  contarho.  Ah,  si  no  hagués  caygut  a 
casa  la  malehida  bomba,  quines  coses  hautu'a  con- 
seguit  lo  meu  pare  per  la  nostra  Catalunya!  A  mi'm 
desespera,  y  a  cada  nou  combat,  al  veure  com  els 
enemichs  avancen,  jo'm  dich  rabiosa,  mossegantme 
els  llavis  desesperada:  Ah  si'l  pare  fos  viu!  Ah  si'l 
pare  fos  viu!  Nó;  no  hi  serien,  nó,  allí  hont  són 
avuy'ls  enemichs  de  casa  nostra! 

DALLA 

Donchs  ara  per  ell  y  per  mi'ns  toca  més  combà- 
trels.  Y  ho  faré  per  Deu!  Tant  amichs  com  érem! 
(En  Severet  se  torna  a  posar  a  plorar.)  No  ploris, 
Severet. 

SEVERET 

Jo  tinch  gana! 

DALLA 

Vos  heu  perdut  al  vostre  pare,  y  a  mi  fa  dos  dies 
que'm  penjaren  al  fill,  al  pare  d'aquest  pobrissó. 

SEVERET 

Jo  vull  al  pare,  que  jo  tinch  gana! 

laya,  anant  a  un  calaix. 
Té,  nen,  té;  un  troç  de  pà. 

GERVASI 

No  n'hi  donguis,  que  no  te'n  quedarà  per  tu. 

BLAY 

Sí,  que  jo  us  ne  donaré  del  meu,  que  encara 
avuy'n  tinch. 

LAYA 

Menja,  nen;  menja. 

SEVERET 

Nó,  que  l'avi  també  té  gana,  y  jo  no'n  Vull  si  no'n 
menja  l'avi.  Teniu,  avi.  (Li  vol  donar  la  meytat 
del  seu.) 

LAYA 

Teniu  vos,  que  me'n  queda  un  troç.  (Donantli 
del  calaix  el  que  li  quedava.) 

BLAY 

Ja  torno. 

GERVASI 

No  Vull  que'n  donguis  més. 

LAYA 

Mal  cor!  (A  Dalla.)  Teniu. 

DALLA 

Nó;  gràcies.  (No  prenent/o.)  Lo  que  sí  voldria  es 
que'm  donéssiu  una  bona  arma. 

SEVERET 

Y  a  mi  també! 

laya,  donant  a  Dalla  un  fusell. 

Teniu.  Y  ara  mengeu.  Y  servíusen  be,  qu'era  del 
pare. 

DALLA 

Sí;  però  tantseval  morir  d'una  manera  com  d'una 
altra.  (Menjant.) 

blay,  tornant  ab  un  bon  troç  de  pa. 
Desèulo,  Laya.   (Li  dóna  y  ella'l  fica  al  calaix.) 
Diuen  que  sí  que  sortirà  en  Casanova  ab  la  bande- 

ra  de  Santa  Eulària  al  baluart  de  Sant  Pere,  que  ara 
ja'l  tenen  els  enemichs  y  volen  arribar  al  convent. 

LAYA 

Teniu  la  vostra  arma.  Y  valga  la  bona  voluntat. 

BLAY 

Ja'm  servirà. 

DALLA 

No  t'adormis,  Severet. 

SEVERET 

Donchs  que  hi  faré  si  m'adormo! 

LAYA 

Dorm  aquí  si  pots,  fill  meu.  Jo  no  puch  tancar  els 
ulls.  (  Vol  fer  ajeure  al  Severet  en  un  banch.) 

SEVERET 

Jo  no  vull  dormir,  que  l'avi  també  té  sòn.  Y  jo 
vull  al  pare! 

LAYA 

Seyèu  al  menos,  bon  home. 

DALLA 

Fins  que  comenci  la  baralla.  (En  Severet,  com  si 
fos  contra  la  seva  voluntat,  va  cavent  poch  a  poch 
adormit  sobrel  banch.) 

LAYA 

No  crideu,  que'l  noy  se  va  adormint. 

DALLA 

Fa  tant  temps  que  caminem  sense  reposar  en- 
Uoch,  que'l  pobre  Severet  ja  no  pot  més. 

severet,  somniant. 
Jo  vull  anar  ab  el  pare!  Jo  vull  que'l  despengin  al 

pare,  que  a  mi  no  m'agrada  que'l  pare  estigui  pen- 
jat. 

DALLA 

Està  adormit.  Y  des  del  dia  que  vàrem  veure  al 
meu  pobre  fill  a  la  forca,  en  Severet,  quan  dorm, 
somnia  que'l  veu. 

severet,  tornant  a  enrahonar  adormit. 
Pare!  Pare  meu,  que'm  feu  patir  aquí  dalt!  Jo  no 
vull  que  us  hi  estigueu  més  aquí  dalt! 

DALLA 

Severet!  Despertat,  Severet! 

severet,  adormit. 
Jo  vull  al  pare!  (Cridant  més  fort.)  Pare!  Pare! 
Que  no'm  sentiu,  pare? 

LAYA 

Ay,  despertèulo,  que  pateix! 

DALLA 

Severet!  Severet! 

severet,  plorant  fort  al  despertarse. 
Avi!  Avi!  (Corrent  cap  a  n'ell  y  abraçantlo.) 

DALLA 

Fill  meu! 

severet 
Hont  es  el  pare?  Jo'l  veya  aquí  dalt  de  la  forca,  y 
ell  ni  tantsols  me  mirava.    - 

DALLA 

Ja'l  veurem  un  dia. 

SEVERET 

Nó;  avuy!  Jo'l  vull  veure  avuy! 

DALLA 

Sí,  sí,  ja'l  veurem,  y  quan  el  veurem,  ja  no'ns  se- 
pararem may  més. 

SEVERET 

Sí,  sí,  may  més.  Sempre  plegadets.  Oy,  avi? 

DALLA 

Sí,  sí;  sempre  plegadets. 

LAYA 

Y  còm  va  ser  que'l  penjaren  al  vostre  fill? 

DALLA 

Anàvem  ab  els  somatents  del  marquès  de  Poal  de 
poble  en  poble  recullint  gent.  Jo  hi  anava  ab  mon 
fill  y  aquest  nen,  que  no  dexaré  may  jo.  Y  ja  està- 
vem a  punt  d'entrar  a  la  ciutat,  que  haviem  triat  un 
bon  indret  per  embestir,  quan  se  presenten  les  tro- 
pes del  aborrit  y  fastigós  lladre  y  pillo  Felip.  Y 
eren  deu  per  un  que'ns  embestien.  Y  de  tants  bons 
germans  nostres  com  érem,  valents  y  decidits  tots, 
sabeu  quants  n'hem  entrat  a  Barcelona?  Dos:  jo  y 
en  Severet.  Y  ningú  més.  Si  jo  hagués  manat  la 
partida  n'haurien  passat  molts  darrera  meu,  perquè 
jo  sé  per  ahont.  Però  jo  no  era  ningú  Vora'l  marquès 
de  Poal.  Malaguanyat  home!  Y  vàrem  tenir  de  fu- 
gir a  la  escampada.  Quina  desventura!  Ne  varen 
agafar  molts,  per  axò,  y'n  varen  penjar  trenta  vuyt. 

LAYA 

Els  assessins! 


Quin  mal  havien  fet  nostres  companys?  Oy,  Se- 
veret? Perquè  defensàvem  la  nostra  Pàtria:  oy,  Se- 
veret? Y  ton  pare.'l  meu  fill,  què  havia  fet?  A  mi'm 

dexaren  anar  perque'm  varen  dir  qu'era  massa  vell 
y  no  valia  una  forca.  Y  a  tu't  varen  pegar  una  bo- 
fetada.  A  tu't  varen  pegar,  Severet!  No  ho  oblidis 
may,  Severet!  Pènsahi  sempre,  Severet! 

severet 
Sí,  avi;  sí. 

DALLA 

Un  revés  al  fill  del  meu  cor  els  diables  d'en  Fe- 
lip! Y'l  séu  pare,  de  dalt  de  la  forca,  ho  Va  veure, 
que  no  era  mort  encara.  Y's  tornà  roig  de  ràbia.  Y 
després  groch  com  la  cera.  Y  jo  la  veuré  sempre  la 
mirada  que  llençà  sobre'l  capità,  qu'era  enrogallat 
aquell  bort  de  Satanàs.  Jo'l  veuré  sempre  al  meu 
fill!  Severet:  han  matat  al  teu  pare!  Ho  sents,  Se- 
veret? Ho  sents? 

severet 

Sí,  avi;  sí.  Y  jo'ls  mataré  a  tots. 

DALLA 

Sí,  Severet;  sí. 

LAYA 

Me  trenqueu'l  cor  ab  lo  qu'heu  contat.  Una  bom- 
ba ha  mort  al  meu  pare,  y  ara  m'heu  enternit,  com 
llavores  ab  la  meva  desgracia. 

DALLA 

Oh  aquella  nit!  Si'ls  haguéssiu  pogut  veure'ls 
horrors  d'aquella  nit!  Jo'm  pensava  que  al  meu  fill 
no  l'havien  agafat,  y  ab  en  Severet  ens  haviem  po- 
gut ficar  en  una  cova.  Però  sentiem  els  gemechs  y 
crits  dels  que  anaven  morint  y'ls  cops  de  martell 
dels  que  feyen  les  forques.  Y  les  canturies  dels  sol- 
dadots.  Y  a  la  claror  de  les  masies  que  cremaven 

los  vèyein  quan  els  arrossegaven  a  penjar.  Pietat!, 
cridaven.  Pietat!  Mes  els  butxins  no  s'enternien,  y 
entre  aquells  que  passaven  arrossegats  cap  a  mo- 
rir me  va  semblar  que  hi  duyen  a  mon  fill.  Si  que 
ho  era'l  fill  meu,  que  prou'l  vaig  conèxer.  Lo  cor 
se'm  trenca,  y  ploro  com  un  nen  per  no  poder  re- 
venjarmhi,  y'm  sembla  que  vaig  a  morir  jo  també. 
(En  Severet,  que  s'ho  ha  anat  escoltant,  plora  en 
silenci.) 

LAYA 

Quedèuvos  aquí  ab  en  Severet,  y  tots  plegats 
aconsolarèm  les  nostres  penes. 

DALLA 

Sí,  Severet?  Eh  que  sí?  Però  jo  vull  anar  a  bre- 
gar contra  aquesta  gent  mentres  tingui  vida. 

LAYA 

Axò  sí. 

DALLA 

Tu  t'estaràs  aquí,  Severet. 

SEVERET 

Nó,  que  jo  vull  anar  ab  l'avi. 

LAYA 

Y  per  què  no'l  dexavau  al  poble  aquest  nen? 

DALLA 

Ab  qui,  si  no  hi  tenim  ningú?  (En  aquest  moment 
se  sent  una  batallada.) 

LAYA 

La  campana! 

FRANCISCO 

Toquena  Somatent.  Es  que  del  campanar  han  vist 
que  avancen  els  enemichs. 

ESCENA  VII 

Els  matexos,  homes  del  poble,  entre  ells  en  JULIÀ,  el 
COMTE  DE  PLASCENCIA,  capitans  barcelonins  y  en 
RAFEL  DE  CASANOVA. 

JULIÀ 
Laya:  Ja  hi  tornem.  Y  ara  anirà  més  fort  que  may. 

FRANCISCO 

Va,  donchs! 

BLAY 

Siguèmhi! 

LAYA 

Joan:  ja  ho  veyèu:  arribar  y  moldre, 

DALLA 

Y  còm  me  plau! 

JULIÀ 

Y  ara  va  a  sortir  en  Casanova  ab  la  bandera  de 
Santa  Eulària. 

BLAY 

Ben  fet,  que'ns  donarà  coratge.  Sentiu'ls  crits? 
Es  en  Casanova  que  surt  de  Casa  la  Ciutat  y  pas- 
sarà per  aquí.  (Pel  carrer  se  veuen  passar  homes 
corrents  ab  armes.) 

DALLA 

Anémhi  tots  ab  ell. 

SEVERET 

Jo  hi  vull  anar,  avi! 

DALLA 

Tu't  quedaràs  adormir  una  estona,  y  ja't  vindré a 
buscar  després. 

LAYA 

Sí,  Severet. 

SEVERET 

Jo  vull  anar  ab  l'avi! 

DALLA 

Nó,  fill  meu,  que  t'hi  va  la  vida! 

LAYA 

Francisco:  empòrtatel  dintre. 

francisco,  al  Severet. 
Vína.  (Se  Vemporta  a  coll.) 

severet,  plorant  rabiós. 
Jo  vull  anar  ab  l'avi!  (Desaparexen  cap  dintre.) 

laya,  dant  bales  v  pólvora  a  en  Dalla. 
Teniu:  tot  era  del  pare. 

DALLA 

Ah,  mercès.  Pólvora!  Bales!  (Remor  de  gent  que 
ve.) 

home  del  poble,  passant  pel  carrer. 
Anem  depressa! 

UN  ALTRE  HOME  DEL  POBLE 

Depressa,  paysans! 

BLAY 

Diu  que  ja  venen.  Comencem  a  marxar  nosaltres. 
(Remor  al  exterior  de  la  massa  del  poble,  que 
no's  veu  encara.) 

UN  HOME 

Ja  ve  en  Casanova! 

poble,  cridant. 
Visca  en  Casanova! 

ALTRES  HOMES 

Ja  ve!  Ja  ve!— Ja'l  Veig! 

altres,  cridant. 
Visca  en  Casanova! 

HOME  DEL  POBLE 

Ve  ab  la  bandera  de  Santa  Eulària! 

un  altre  home  del  poble 

Visca  en  Casanova! 

poble,  cridant. 

Visca  en  Casanova!  (Soldats  en  rengle  avancen 
pel  carrer  davant  d'en  Casanova.) 

francisco,  que  havia  sortit,  tornant  a  entrar. 
Ja  es  aquí  en  Casanova!   (Darrera  dels  soldats 
avança  en  Casanova.  Les  campanes  van  tocant ) 

comte  de  plascencia 
Fins  que  us  ho  mani'l  Conseller  en  Cap  no  enje- 
guèu  les  armes. 

CASANOVA 

Barcelonins:  calma!  Dexèu  que  tirin  primer  ells. 
dalla,  plantantse  al  mig  de  cara  a  en  Casanova. 

Barcelona!  Companys!  Jo  vinch  de  la  Montanya 
de  Catalunya  y'm  dalexo  per,  fer  foch! 

CASANOVA 

Sabem  que  n'han  penjat  trenta  vuyt  de  vosaltres 
per  vostre  gran  amor  a  la  Pàtria. 

DALLA 

Y  jo  us  demano  venjança  per  tots. 

CASANOVA 

A  venjarlos  a  tots,  Ciutadans! 

DALLA 

Visca  en  Casanova! 

CASANOVA 

Nó!  Visca  la  Pàtria!  Visca  Catalunya!  (Se  sent 
una  canonada  y  després  altres.)  Foch,  catalans! 
Foch!  (Tira  la  compar -seria  avançant.) 

DALLA 

Avant,  fills  de  Catalunya! 

CASANOVA 

Avant  tothom!  (Se  sent  una  descàrrega  dels 
contraris,  que's  nota  que  ve  de  lluny.  De  tant  en 
tant  canonades  també  llunyanes  y  llunyans  trets 
de  fusell.  En  Casanova  cau  ferit.)  Deu  meu!  (La 
bandera  li  anava  a  caure  y  la  pren  un  dels  cor- 
do nist  es.) 

CENT  DEL  POBLE 

Ah!  —En  Casanova  ferit! 

CASANOVA 

Barcelona!  (Des  de  terra  hont  ha  caygut.) 

LAYA 

Està  ferit!  (Dos  nobles  l ajuden  a  alçar  fi  sos- 
tenen en  sos  braços.) 

poble,  altra  vegada. 
Ferit  en  Casanova! 

DALLA 

Ferit! 

CASANOVA 

Comte  de  Plascencia:  vos  que  sóu  l'Alferes  Major 
portareu  la  bandera,  que  jo  no  puch! 

COMTE  DE  PLASCENCIA 

Jo  no  la  dexaré  sinó  ab  la  vida. 

LAYA 

Entrèulo  a  casa.  (En  Francisco  agafa  una  ca- 
dira y  la  porta  hont  es  en  Casanova.) 

BLAY 

Té  un  cubriment  de  cor.  (L'han  assegut  a  ta  ca- 
dira. En  Casanova  té'ls  ulls  tancats  fi  cap  enre- 
ra. V entren  a  la  botiga.  Al  acte  que  hi  són  en 
Casanova  obre'/s  ulls,  y,  arrapantse  a  la  cadira 
y  apoyal  ab  en  Biay,  s'alça  ) 

CASANOVA 

Companys  y  fills  meus:  avant,  avant  tots,  y  a  la 
brega!  Catalunya  es  lo  més  hermós  del  món,  y'ns 
ho  volen  pendte  y  malmetre  per  enveja.  Y  no'ns  ho 
hem  de  dexar  pendre,  perquè  Deu  ens  ho  ha  donat. 
La  sanch  que  cau  de  nostres  venes  en  defensa  de 
la  Pàtria  no's  pert  sobre  la  terra,  que  torna  a  bro- 
llar, y  serà  en  profit  de  nostres  descendents.  Les 
ànimes  dels  que  moren  van  al  Cel;  però  aquestes 
ànimes  han  exalat  aromes  en  vida,  que  les  hem  as- 
pirat nosaltres  y  les  dexarèm  a  nostres  fills  y  néts. 
Catalans:  aneu  a  lluytar.  Catalans  sempre  fins  al 
darrer  dia  de  la  vida  del  món.  Vísquen  els  catalans! 
Visca  Catalunya!  Germans  meus:  Vísquen  els  cata- 
lans! Aneu! 

POBLE 

Sí!  —  Anem!  —  Anem!  —Anem! 

DALLA 

Deu  està  ab  nosaltres.  (En  Casanova  ha  tornat 
a  caure  assegut.  La  comitiva's  posa  en  marxa 
desordenadament  v  avalotada.  Al  mig  hi  va  la 
bandera  ab  els  seus  acompanyants.  Tot  axò  mòlt 
ràpit.  En  Sever  et,  sortint  del  quarto  hont  era,  cor- 
re a  trobar  a  en  Joan  Dalla.  Aquest  el  repeteix; 
però'l  noy  s'hi  agafa.  En  Joan  Dalla  tira  cap  allà 
hont  van  los  combatents  y  desapareix  corrent  ab 
el  noy.) 


TELO  RAPIT 


Acte  segon 


Cambra  despaig  del  Marescal  Duch  de  Berwick  en  la 
planta  haxa  d'una  torra  sensorial  dels  voltants  de  Barce- 
lona. Per  uns  grans  finestrals  se  veuen  els  campanars  de 
la  Seu  y  del  Pi,  Montjuich  y  part  del  campament  del  exèr- 
cit de  Felip  V.  Es  cap  al  tart. 


ESCENA  PRIMERA 

DUCH  DE  BERWICK,  COMTE  DE  BAR,  un  OFICIAL  OR- 
DENANÇA y  altre  OFICIAL  DE  CAVALLERIA. 

berwick,  que  ha  acabat  d'escriure  una  carta. 
Aquesta  carta  per  Sa  Magestat  el  Rey  Felip.  Se- 
rà la  primera  noticia  que  reberà  de  la  rendició  de 
Barcelona,  y,  naturalment,  convé  que  la  rebi  de  mi. 

BAR 

Per  Espanya  sempre  serà  de  gran  festa  el  dia 
d'avuy,  l'onze  de  Setembre. 

BERWICK 

Sempre.  Ens  costa  molta  gent  tant  a  Espanya 
com  a  França;  però  no  hi  ha  hagut  més  remey  que 
sacrificar  batallons  enters. 

BAR 

Encara  s'estàn  recullint  ferits  als  portells. 

BERWICK 

Quin  número  de  morts? 

BAR 

A  hores  d'ara  són  incomptables. 

BERWICK 

Sembla  mentida  que  a  l'hora  que  som  encara'm 
respongueu  axis! 

BAR 

Senyor  Marescal:  jo  sols  vos  puch  dir  que  per 
mòlta  gent  que  haguem  tingut  de  sacrificar,  més 
han  sigut  els  morts  dels  contraris.  Hi  hà  llochs  en 
que  la  nostra  gent  ha  tingut  d'avançar  passant  per 
damunt  de  barricades  humanes. 

BERWICK 

Nos  caldrà  als  pochs  que  a  la  ciutat  quedin  ab 
vida  ajudarlos  a  enterrar  sos  morts. 

BAR 

Totseguit,  si  voleu. 

BERWICK 

Nó;  primer  enterrem  als  nostres.  Els  seus  morts 
que  s'esperin.  (Un  oficial  a  la  porta.) 

BERWICK 

Què  hi  hà? 

OFICIAL 

Venen  a  cercar  el  plech  que  se  n'han  d'endur  per 
Sa  Magestat  el  Rey  d'Espanya. 

BERWICK 

Sí;  desseguida;  desseguida.  (Entra  un  oficial  de 
cavalleria.) 

OFICIAL  DE  CAVALLERÍA 

Senyor  Duch,.. 

BERWICK 

Teniu.  Y  reventant  cavalls,  a  Madrid  com  el  Vent, 
que  val  la  pena  de  volar,  que  diantre!  Veritat,  se- 
nyor Comte  de  Bar?  (Rihent  feréstech.) 

BAR 

Y  tal!  (Surt  V oficial  de  cavalleria.) 

BERWICK 

Y  què's  sab  del  Conseller  en  Cap  y  d'En  Vi- 
llarroel? 

BAR 

Qu'estan  ferits  y  ab  perill  de  la  vida. 

BERWICK 

Han  sigut  valents,  per  cert;  però  s'han  exposat 
massa.  Y  al  capdevall  per  què? 

BAR 

Cert,  y  de  tants  milers  de  bales  nostres  que'ls 
n'hi  hagin  tocat  dues  no  es  estrany. 

BERWICK 

Que's  curin  ò  que's  morin.  Si's  moren  que'ls  hi 
cantin  tantes  absoltes  com  vulguin,  que  jo  no  m'hi 
oposo.  Y  que'ls  enterrin  hont  vulguin.  Si's  curen 
jais  privarem  nosaltres  de  fer  mal  per  la  vida. 

BAR 

Ara  deuen  tenir  ajuntat  el  Consell  dels  seus  per- 
sonatges. 


38  JOAN   DALLA 

berwick,  burlesch. 
Dels  que'ls  hi  queden.  Sí,  per  nombrar  les  perso- 
nes que  han  de  venir  a  tractar  ab  mi  de  la  capi- 
tulació. 

BAR 

Que  ja  es  inútil  tot  lo  que  proposin,  veritat? 

BERWICH 

Rendirse  y  humiliarse  fins  de  genolls,  si  jo  ho  vull. 

BAR 

Axò  mateix. 

BERWICK 

Quan  arribin  que  se  m'avisi  desseguida. 

BAR 

Desseguida,  senyor  Duch  de  Berwick. 

oficial,  anunciant  al  Coronel  Ferrer.) 
El  Coronel  Ferrer.  (Surt  Berwick.) 


ESCENA  II 
COMTE  DE  BAR  y  CORONEL  FERRER 

FERRER 

La  enhorabona,  senyor  Comte  de  Bar. 

BAR 

A  nosaltres,  que  som  els  partidaris  de  Sa  Mages- 
tat  Felip  V  la  enhorabona,  es  clar;  mes  no  als  ca- 
talans, que  sóu  vosaltres  els  que  heu  caygut  per 
sempre. 

FERRER 

Sinó  que  a  mi  ja'm  podeu  felicitar  també,  parti- 
dari com  sóch  del  rey  Felip.  Fins  ara  dissimulada- 
ment, com  sabeu;  però  des  d'avuy  en  públic  davant 
de  vosaltres  y  de  mos  paysans  fanàtichs  de  Cata- 
lunya, encegats  fins  al  deliri,  que  no  ha  sigut  sinó 
deliri  l'haver  cregut  que,  abandonats  com  han  estat 
del  món,  tindrien  prou  força  ells  sols  per  vèncer 
tot  el  poder  de  França  y  de  lo  restant  d'Espanya. 

BAR 

Es  veritat. 

FERRER 

Y  per  vèncer  la  seva  toçudería  jo  m'he  valgut 
d'una  combinació  especial,  que  a  Barcelona'n  diuen 
trahició  quan  no  es  rès  més  que  treballar,  com  ho 
he  conseguit,  pera  que  no's  vessi  més  sanch. 


Sí;  heu  visitat  a  Villarroel  en  son  llit,  y,  mentres 
que  ell  vos  deya  que  la  lluyta  devia  seguir  desespe- 
radament, Vos  heu  sortit  de  sa  cambra  dihent  que'l 
General  Villarroel  era  partidari  de  demanarnos  a 
nosaltres  parlament  de  capitulació.  ^No  es  axò'l 
que  haveu  fet,  Coronel  Ferrer? 

FERRER 

Axò  mateix.  Y  en  uns  moments  tan  crítichs, 
que'l  Consell  de  la  Ciutat  ja  s'havia  reunit  y  s'es- 
tava fixant  una  crida  pera  que  tothom  comparegués 
altre  cop  a  la  lluyta.  De  manera,  senyor  Comte, 
que,  si  no  m'hagués  dat  ànsia  en  ma  combinació, 
altra  vegada  l'estrèpit  dels  canons  ens  axordaría  y 
no'ns  dexaría  enrahonar  ab  nostra  veu  natural, 
com  ara. 


40  JOAN   DALLA 

BAR 

De  segur  qu'encara  lluytarien. 

FERRER 

Sinó  que  vosaltres,  els  del  rey  Felip,  no's  feu 
càrrech  de  la  manera  com  se  judica  a  Ciutat  la 
meva  conducta.  Ara  vinch  del  Consell  en  que  s'han 
nombrat  els  dos  delegats  que  van  a  venir  a  pactar 
ab  el  Marescal  les  condicions  de  la  capitulació.  Y 
si  sabéssiu  com  m'han  tractat! 

bar,  irònic h. 
Me'n  faig  càrrech.  Me'n  faig  ben  be  càrrech. 

FERRER 

Se  m'ha  insulcat  vilment,  y  se  m'anava  a  llençar 
de  la  sala  del  Consell.  Y  en  Feliu  de  la  Penya, 
qu'es  Conseller  Segon,  y  presidia,  perquè  en  Casa- 
nova no's  pot  moure  del  llit,  m'ha  dit  coses  que  no 
sé  com  he  tingut  paciència  per  resistiries. 

BAR 

Y  què  podiau  fer  sinó  callar  y  dexar  passar  el 
mal  temps!  (Irònich.) 

FERRER 

Sí,  perquè  hi  hà  hagut  moments  en  que  ha  peri- 
llat la  meva  vida.  Però,  en  fi,  no  ha  sigut  rès,  sinó 
uns  quants  insults  a  que  no  he  dat  importància.  Ara 
lo  que  convé,  senyor  Comte  de  Bar,  es  que  jo  torni 
a  veure  al  Marescal  pera  posarlo  al  corrent  de 
mòltes  coses  que  li  han  de  servir  pera  contestar 
als  dos  comissionats  de  Barcelona.  Són  persones 
de  categoria  encara  que  ne  tant  com  se  mereix  el 
capaill  del  Rey  Felip.  Però  què  hi  farem?  Als  cata- 
lans de  més  gerarquíais  heu  mort  al  combat,  ò's 
troben  greument  ferits. 

BAR 

Siguen  qui  siguen,  representen  la  Ciutat,  y  n'hi 
hà  prou. 

FERRER 

Es  cert.  Se  diuhen  Don  Marian  Duran  y  Don  Jas- 
cinto  Oliver.  Puch  entrar  a  parlar  ab  el  senyor 
Marescal? 

BAR 

Nó;  perdoneu.  No  m'ha  donat  l'ordre  de  que  en- 
tréssiu. 

FERRER 

Però  tractantse  de  mi? 

BAR 

Es  igual. 


ESCENA  III 

COMTE  DE  BAR,  CORONEL  FERRER,  DURAN,  OLIVER, 
BERWICK  y  oficial  ordenança. 

BAR 

Aquexa  remor... 

OFICIAL 

Senyor  Comte:  hi   hà'ls  dos  comissionats  de  la 
ciutat  de  Barcelona. 

rKKRER 

Qu'entrin;  qu'entrin. 

BAR 

Nó;  qu'esperin:  la  ordre  la  donarà'l  senyor  Duch 

de  Berwick.  (El  Comte  de  Bar  obra  la  porta  per 
hont  se  n'havia  anat  en  Berwick.  Aquest  torna  a 
entrar.) 

BERWICK 

Qu'entrin  els  comissionats  de  Barcelona,  que  ja 
sé  qu'esperen.  (Ho  ha  dit  al  oficial  ordenança, 
que  surt.)  Senyor  Coronel  Ferrer...  (El  Coronel  va 
a  sortir.)  Però  nó,  que'm  podeu  servir  d'alguna 
cosa.  Espereu. 

FERRER 

Estich  en  tot  a  les  vostres  ordres. 

BERWICK 

Ja  ho  sé. 
oficial  ordenança,  desde  fóra,  als  comissionats. 
Entreu. 

duran,  entrant  v  saludant  ab  Oliver  al  Duch,  in- 
clinantse.   El  Duch  fa  lo  mateix.  Se  queden 
vora  la  porta. 
Tenim  l'honor  de  parlar  ab  lo  senyor  Duch  de 

Berwick  Marescal  de  França? 

BERWICK 

Sí;  ab  lo  Duch  de  Berwick,  que  mana  també'ls 
exèrcits  de  Sa  Magestat  Felip  V,  Rey  d'Espanya. 
Podeu  acostarvos,  senyors  delegats  de  Barcelona. 
Asseyèuvos,  si  us  plau,  y  parleu.  (S'assèu  Ber- 
wick, y'ls  dos  delegats,  després  d  un  moment  de 
dubte,  s'asseuen  també.  Ferrer  fi  Comte  de  Bar 
queden  drets  a  distancia.) 

DURAN 

Senyor  Duch:  la  ciutat  de  Barcelona'ns  ha  comis- 
sionat pera  que  vinguem  a  pactar,  d'acort  ab  el 

senyor  Duch  de  Berwick,  les  condicions  baix  les 
quals  podrà  firmarse  la  pau. 

OLIVER 

Abans  de  tot,  senyor  Marescal,  se  deu  estipular 
si  per  una  banda  y  altra  se  suspèn  de  moment  la 
lluyta... 

BERWICK 

Perdoneu:  no  seguiu.  Concedexo  que  s'aturi  la 
lluyta,  no  tornant  a  seguiria  si  la  ciutat  s'entrega 
definitivament  dintre  de  dues  hores.  (TrayentseU 
rellotge.)  Concedexo  a  la  ciutat  aquest  temps  per 
escoltar  les  proposicions  vostres,  ab  lo  ben  entès 
de  que,  si  no  són  rahonables,  tornaré  a  avançar  fins 
a  ferne  cendres. 

DURAN 

La  ciutat,  senyor  Marescal,  vol,  com  es  de  rahó, 
garanties  del  exèrcit  del  rey  Felip  de  que  seran 
respectades  les  seves  llibertats,  per  tants  reys  con- 
cedides per  un  seguit  de  sigles,  y  que  tanta  de 
sanch  ha  costat  lo  conservaries. 

BERWICK 

Es  massa  tart  pera  ferme  proposicions,  y,  ocu- 
pant ja  les  meves  tropes  part  de  la  ciutat,  sóch  lliu- 
re d'aténdreus  ò  de  passar  a  tothom  a  mata-degolla. 
Per  tant,  no  s'intenti  fer  cap  proposició,  sinó  ren- 
dirse  y  implorar  la  clemència  del  Rey. 

OLIVER 

.Barcelona  no  pot  renunciar  may  a  sos  furs. 

DURAN 

May  renunciarà  a  sos  privilegis. 

BERWICK,    fUriÓS. 

No  es  cas  ja  de  parlar  de  privilegis,  sinó  de  sal- 
var les  vides,  perquè  vostra  causa  està  perduda  per 
sempre  més. 

OLIVER 

Són  aquestes  les  darreres  paraules  del  senyor 
Duch  de  Berwick? 

BERWICK 

Les  darreres. 

DURAN 

Donchs  sols  nos  toca  retirarnos  y  donar  compte 
al  Consell  de  la  Ciutat  de  quines  són  les  disposi- 
cions del  senyor  Duch. 

BERWICK 

Y  un  cop  que  les  sàpiga  la  ciutat,  torneu,  senyors 
comissionats;  torneu  y  torneu  sense  tardança,  que'ls 
meus  artillers  queden  esperant  ab  la  metxa  encesa 
al  peu  dels  canons  pera  seguir  enderrocant  la  part 
d'ella  que  ab  prou  feynes  s'aguanta. 

DURAN 

En  ella  podrem  sostenirnos,  si  cal,  senyor  Duch 
de  Berwick. 

BERWICK 

Vos  quedo  esperant.  Aneu. 

OLIVER 

Y  penseu  que  també'ns  queden  canons,  y  que  tam- 
bé tenim  les  metxes  enceses.  (Surten  els  comissio- 
nats.) 

ESCENA  I  V 


DUCH  DE  BERWICK,  CORONEL  FERRER  y  COMTE 
DE  BAR. 


BERWICK 

Coronel  Ferrer:  són  molt  valents  vostres  pay- 
sans,  y  es  llàstima  que  no  defensin  millor  causa. 
Axò  no  ho  puch  proclamar  en  veu  alta;  però  són  ve- 
ritablement heròychs. 

BAR 

Sí;  veritablement  heròychs. 

BERWICK 

Perquè  vos,  coronel  Ferrer,  no  merexèu  formar 
part  d'aquell  llinatge. 

FERRER 

Els  meus  passats,  senyor  Duch...  (Se  senten 
mòlts  crits  a  fora.) 


ESCENA  V 

DUCH  DE  BERWICK,  COMTE  DE  BAR,  JOAN  DALLA, 
SEVERET,  CORONEL  FERRER  y  soldats. 

BERWICK 

Al  campament  aquests  crits?  (Al  comte  de  Bar, 
que  se  n'havia  anat  y  torna.) 

BAR 

Al  campament  b'han  introduhit  un  home  y  un  noy 
que  tot  ho  esvaloten. 

BERWICH 

D'hont  venen? 

BAR 

De  la  ciutat.  Els  guàrdies  els  han  detingut.  Mes 
l'home  us  voldria  parlar.. 

BERWICK 

A  mi?  Que  vinguen.  (Se  senten  més  crits.  A  Fer- 
rer.) Són  també,  de,segur,  paysans  vostres.  (Surt 
el  comte  de  Bar,  tornant  a  entrar  totseguit  da- 
vant de  mòlts  soldats,  que  no  passen  de  la  porta. 
Els  soldats  porten  al  mig  a  en  Joan  Dalla  ab  en 
Severet  de  la  mà.) 

SOLDATS 

Pengèulos!— Matèulos! 

DALLA 

Pillastres!  Mala  gent! 

SOLDATS 

Morin! — Morin! 

DALLA 

Jo  vull  veure  en  Berwick. 

bar,  a  Berwick. 
Han  entrat  sense  autorisació  al  campament. 

BERWICK 

Que  surti  tothom!  (Els  soldats  se'n  van.) 

DALLA 

Jo  vull  veure  a  en  Berwick.  Oy,  Severet? 

SEVERET 

Sí,  avi;  sí,  en  Berwick. 

BERWICK 

Què  voleu  d'en  Berwick? 

DALLA 

Li  vull  dir  moltes  coses. 

BERWICK 

Bon  home:  aneu;  aneu. 

DALLA 

Nó,  que  li  vull  dir  qu'es  una  mala  persona,  y  que 
per  les  seves  malifetes  se  condempnarà  sense  re- 
missió. Oy,  Severet? 

SEVERET 

Sí,  avi.  Sí,  avi. 

BERWICK 

Comte  de  Bar:  feu  que  se'n  vagi. 

BAR 

Aneu.  Aneu. 

DALLA 

Y  que  abans  no  sigui  mort  patirà  remordiments 
grans  pel  mal  que  haurà  fet  a  la  Terra. 

SEVERET 

Sí. 

dalla,  al  Comte  de  Bar. 

Dexèume  estar  a  mi!  Y  que  li  surtiràn  les  ànimes 
dels  que  per  ell  han  mort  defensant  les  llibertats 
de  casa  nostra,  y  ab  la  pols  de  les  sepultures  li  ce- 
garan els  ulls  abans  de  morir.  (Somriu'l  Comte  de 
Bar.  El  Coronel  Ferrer  està  neguitós.  Berwick  se 

mira  fixament  mòlt  serio  a  en  Dalla  y  a  en  Se- 
veret.) 

SEVERET 

Sí,  avi;  sí. 

DALLA 

Y  anirà  al  Infern  ab  el  séu  rey  malehit.  Eh  que 
sí,  Severet? 

SEVERET 

Sí,  sí. 

DALLA 

Y's  couran  en  Berwick  y'l  rey  dolent  en  les  cal- 
deres. (Berwick  riu.)  Arri  a  les  calderes!  (Picant 
de  peus.) 

FERRER 

Calla,  beneyt,  qu'estàs  parlant  ab  el  senyor  Duch 
de  Berwick.  (El  nen  s'escapa  de  la  mà  del  séu 
avi  y  fuig  lluny  de  Berwick.) 

BERWICK 

No  us  atureu,  per  axò.  Digueu  tot  lo  que  vulgueu,, 
que  avuy  estich  de  festa  per  sentirvos.  Encara  que'iu 
penso  que  ja  m'ho  haureu  dit  tot  lo  que  sentiu  la 
gent  d'aquesta  terra.  Ja  ho  sé  que  l'odi  que'm  teniu 
es  gran. 

DALLA 

Sí.  Forsa;  forsa!  Però  no  Vos  ho  he  dit  tot,  per- 
què, si  he  vingut  a  trobarvos,  es  per  demanarvos  la 
vida  del  homenot,  general  ò  no  sé  lo  qu'es,  que  ha 
fet  penjar  trenta  vuyt  dels  meus  paysans.  Y  axò  es 
una  malifeta  per  tot  arreu  del  món.  Els  penjats 
eren  homes  de  be,  jo  vos  ho  dich,  que  s'estimaven 
la  seva  Pàtria,  y  estimar  la  Pàtria  no  ho  es  un  crimr 

que  a  la  Pàtria  may  se  la  estima  massa.  Mireu 
aquest  pobre  nen.  Un  dels  penjats  era'l  séu  pare,  y 
ara  plora  per  ell.  Y  com  ell  hi  han  tantes  altres 
criatures  que  ploren  als  seus.  Y  es  horrorós,  Ma- 
rescal  Berwick,  tenir  sobre  la  conciencia  una  mar 
que  ofega,  feta  de  les  llàgrimes  dels  infants. 

BERWICK 

No  seguiu. 

DALLA 

Y  potser  si  que  al  fons  de  la  vostra  ànima  vos  fa 
pena  aquest  crim  de  un  general  vostre.  No  teniu 
fills,  Marescal  Berwick? 

berwick: 

Que  no  seguiu,  he  dit. 

DALLA 

Ah!  No'n  teniu,  nó,  de  fills!  (Ab  intenció.)  Però 
encara  hi  hà  un  altre  home  a  qui  tenim  més  malícia, 
perquè  es  més  dolent  que  Vos  mateix.  Es  aqueix  co- 
ronel Ferrer,  (Miràntsel.)  que  ha  sigut  traydor  a  Ca- 
talunya posantse  al  costat  vostre.  (En  Severet  s'ha 
anat  acostant.)  Vos,  Marescal  Berwick,  heu  ajupit 
a  Barcelona,  perquè,  s'ha  de  confessar,  malviatge, 
que  la  ciutat  ja  no  pot  resistir  l'envolum  de  les  for- 
ces vostres,  Y  si  ara  féssiu  un  acte  d'home,  dexant 
lliure  Barcelona  ab  sos  privilegis  y  llibertats,  la 
nostra  Pàtria  respectaria  la  memòria  vostra  sigles 
y  sigles... 

BERWICK 

Oh!  Què  diu  aquest  home! 

FERRER 

Senyor:  jo  us  demano  que'l  castigueu  com  se  me- 
reix. Ses  paraules  són  un  afront  pera  vos  y  pels 

que  estimem  el  poder  de  Felip  V,  que  es  el  pare  de 
tots  nesaltres,  y  a  qui  ell  ha  ofès  miserablement. 

berwick,  a  Dalla. 
Y  Vós  què  li  contesteu? 

DALLA 

Que  voldria  ser  sort  per  no  haverles  sentides  les 
seves  paraules.  Y  còm  Vós,  tot  un  Marescal  de  Fran- 
ça, s'abaxèu  a  fer  cas  d'aquest  traydor  a  una  Pàtria? 
Llensèulo  lluny  del  vostre  exèrcit,  y  si  voleu  donar 
un  instant  de  goig  a  una  ciutat  malaventurada,  feu 
ajusticiar  al  Coronel  Ferrer  davant  de  la  Sèu,  y, 
sinó,  lliguèulo  viu  y  tot  a  les  potes  del  séu  cavall, 
y  que  l'espedaci  arrossegantlo  pels  carrers  de  Bar- 
celona fins  que  hi  haja  dexat  de  la  seva  carn  les  fi- 
lagarses  aborrides... 

FERRER 

Senyor:  jo  no  puch  sofrir  tanta  insolència! 

BERWICK 

Me  sembla,  bon  home,  que  ja  haveu  dit  prou. 

DALLA 

May  prou! 

FERRER 

No  sé  com  ho  consentiu. 

BERWICK 

Me  sembla  que  bé  deu  estar  permès  al  menys 
quexarse  a  un  poble,  cansat  de  traydors,  anatema- 
tisarlos  en  veu  alta  davant  dels  homes  dignes  de  la 
Terra.  Jo  vull  la  glòria  que  m'he  guanyat  ab  les 
armes.  Lo  demés  no  es  meu,  y  no  ho  vull  per  mi. 

FERRlíR 

Es  que  jo... 

BERWICK 

Prou,  Coronel  Ferrer! 

FERRER 

Senyor... 

BERWICK 

Ja  prou!  (A  la  porta  s'hi  ha  acostat  un  soldat 
qü1  espera  ordres.)  Y  que  vinguen  a  buscar  a  aquest 
home  y  a  aquest  nen.  (Al  Comte  de  Bar.) 

bar,  que  ha  anat  fins  a  la  porta. 

Senyor  Marescal:  són  aquí'ls  comissionats  de 
Barcelona.  (El  soldat  ve  a  buscar  a  Dalla  y  a  Se- 
ver et  y  se'ls  emporta.) 

BERWICK 

Be  està. 

DALLA 

Jo  voldria  dirvos  ab  lo  meu  nét  que  Barcelona, 
en  nom  de  Deu  Nostre  Senyor,  mereix... 

BERWICK 

Sí,  sí.  Com  a  catalans  heu  estat  molt  bé,  sinó 
que  jo  no  us  puch  escoltar  ni  una  paraula  més. 

DALLA 

Es  que... 

BERWICK 

Sortiu  ara  mateix.  (Al  Comte  de  Bar.)  Y  que 
se'ls  porti  en  llibertat  a  Barcelona. 

DALLA 

No  hi  hà  remey  per  la  ciutat,  Severet! 

SEVERET 

Què'ns  faran,  avi? 

DALLA 

No  hi  hà  remey!  No  hi  hà  remey!  (Sortint.) 

berwick,  a  Ferrer. 
Veyèu?  Axò  es  tot  un  home. 

FERRER 

Si  jo  hagués  sigut  un  home  com  aquest  encara  no 
fóreu  senyor  d'aquesta  ciutat  tan  hermosa. 

BERWICK 

Ara  qu'entrin  els  comissionats.  Acabem  d'una  ve- 
gada, y  a  vós  ja  us  contestaré  quan  hagin  sortit. 


ESCENA  VI 

DUCH  DE  BERWICK,  DURAN,  OLIVER  y  CORONEL 
FERRER 


BERWICK 

Ben  arribats. 

DURAN 

Ja  veu'l  senyor  Marescal  com  nos  hem  donat  àn- 
sia en  tornar  al  campament. 

BERWICK 

Axis  ho  esperava.  Parleu. 

OLIVER 

Debèm  dir  en  primer  lloch  que  en  aquestes  hores 
de  treva  la  ciutat  s'ha  refet  del  cansament  que  su- 
fría,  afadigada  de  tanta  lluyta  en  mig  de  tanta  fam. 
Però  l'esperit  de  Barcelona  està  per  damunt  de  son 
patir,  y,  ab  tot  y  les  ferides  de  son  còs,  està  dispo- 
sada a  tornar  a  la  lluyta. 

BERWICK 

Ira  de  Deu!  Encara?  Però,  si  la  ciutat  està  oberta 
per  tot  arreu;  si  no  teniu  ni  pólvora  ni  bales!  Còm 
vos  defensareu,  infeliços? 

DURAN 

Tenim  l'arma  blanca  també,  y  us  arrossegarem 
pels  carrers,  y  quan  entreu  en  nostres  cases  ja  les 
haurem  enceses  perquè  hi  perdeu  la  vida.  Y'ls  tem- 
ples vos  los  tirarem  al  damunt  perquè  us  ofegueu 
entre  ses  runes.  Y  fins  la  Sèu  arborarem,  y  al  vol- 
guer  fugir,  vos  entrebancareu  ab  ses  imatges  y  ses 
riqueses. 

BERWICK 

Sou  valents!  Però  per  què? 

OLIVER 

Y  anèuhi  també  vós,  senyor  Marescal,  y  hi  dexa- 
rèu  la  vida. 

BERWICK 

Malaguanyat  valor,  coronel  Ferrer! 

FERRER 

Però  per  què,  paysans  meus,  si  esteu  perduts? 

DURAN 

Paysans  meus  ha  dit  el  traydor  a  Catalunya! 

FERRER 

Paysans  vostres,  sí! 

OLIVER 

Calleu! 

DURAN 

Calleu,  sí,  traydor! 

berwick,  perquè  Ferrer  anava  a  enrahonar. 
Prou,  Coronel  Ferrer. 

OLIVER 

Calleu,  que  vos  ho  ha  dit  vostre  senyor  y  amo. 

BERWICK 

Y  bé:  què'm  proposa  Barcelona? 

DURAN 

La  ciutat  de  Barcelona'ns  ha  entregat  les  bases 
que  portem,  y  que  posem  en  vostres  mans. 

berwick,  rebutjantles. 
Llegíules  vosaltres  aquexes  bases. 

OLIVER 

Proposicions  que  presenten,  per  la  ciutat  de  Bar- 
celona y  comunitats  eclesiàstiques  y  seglars  al 
senyor  Duch  de  Berwick,  els  comissionats  parla- 
mentaris: 

Primera.  —Que  quedin  salves  y  segures  les  hon- 
res, vides  y  hisendes  de  tots  els  naturals  y  extran- 
gers  vehins  y  habitants  d'aquesta  ciutat,  sense 
que's  fassi  dany  a  ses  persones,  no  permetentse 
saqueig  ni  hostilitat  alguna  en  ses  cases  y  béns, 
axis  dels  que's  troben  presents  en  aquesta  ciutat 
de  Barcelona  com  dels  que's  troben  ausents. 

Segona.  —Que  a  la  ciutat  de  Barcelona  y  a  sos 
naturals  y  habitants  y  a  tots  els  demés  Comuns  y 
gremis  de  dita  ciutat,  axis  eclesiàstichs  com  seglars 
y  als  indivíduus  que'ls  componen  se'ls  confirmin  y 
s'obsei  vin  tots  los  drets,  constitucions,  prerogati- 
ves,  privilegis,  usos,  consuetuts,  immunitats,  lliber- 
tats y  exempcions,  axis  en  lo  Comú  com  en  lo  par- 
ticular, de  la  matexa  manera  que'ls  han  gosat  fins 
al  mes  d'Octubre  del  anys  1705,  concedits  pels 
comtes  de  Barcelona  y  reys  d'Aragó  y  Castella. 

berwick,  axecantse    y  pegant  un  cop  furiós 

sobre  la  taula. 
De  rey  a  vassall  no  hi  hà  capitulació.  Per  lo  tant, 
la  ciutat  te  de  sometres  sense  cap  dilació,  perquè, 
de  lo  contrari,  manaré  avançar  les  meves  tropes, 
entregant  la  ciutat  al  saqueig  y  a  la  matança. 

DURAN 

Donchs  indiqueu  vós  les  bases  de  la  capitulació, 
y  les  someterèm  a  la  ciutat. 

BERWICK 

Es  inútil  lo  que'm  dihèu.  Rendexis  totseguit  Bar- 
celona, perquè,  ab  lo  ben  colocades  qu'estàn  les 
meves  tropes,  no  hi  hà  que  pensar  en  rès  més  que 
en  entregarse.  En  quant  a  lo  demés,  ja  sé  lo  que 
dech  fer,  concedir  y  executar.  Y  tot  ho  te  d'esperar 
Barcelona  de  la  meva  benignitat 

FERRER 

Jo  m'atrevexo  a  proposar,  de  part  del  virey  de 
Mallorca,  que  se  li  concedexi  algun  privilegi  a  cam- 
bi  de  la  entrega  y  sumissió  de  Mallorca  y  de  Ibissa. 

BERWICK 

Es  tart.  Es  ja  massa  tart. 

OLIVER 

El  coratge  de  Barcelona,  la  nostra  dignitat,  y 
l'amor  que  tenim  ala  nostra  Terra,  may  desmentits 
pels  fets,  be  merexen... 

BERWICK 

He  dit  que  ja  era  tart. 

DURAN 

Es  veritat  que  les  vostres  tropes  ocupen  tots  els 
portells,  rases,  tres  baluarts  y  part  dels  carrers  de 

la  Ribera.  Però,  axis  y  tot,  podem  assegurar  que'ls 
ciutadans  estan  resolts  a  morir  ans  que  rendirse  a 
discreció.  Tenim  fets  atrinxeraments  en  tot  lo  llarch 
de  les  guàrdies  dels  caps  dels  carrers,  ab  ses  cor- 
responents peces  d'artilleria,  y  alçades  les  lloses 
dels  aqüeductes  y  clavegueres,  y  quan  tot  estiga 
perdut,  tindrem  la  muralla  de  la  Rambla  ab  els  ca- 
nons que's  toquen  l'un  ab  l'altre  pera  defensar  a- 
quella  segona  retirada.  Y,  per  últim,  si  tanta  fos 
nostra  infelicitat,  podem  enfilarnos  a  Montjuich,  y 
quan  ho  hagin  guanyat  tot  les  vostres  tropes  sabrem 
que  la  ciutat  quedarà  pels  morts.  (Tot  axò  derrer 
dit  ab  gran  energia.) 

BERWICK 

Acabem  d'una  vegada.  Tornèume  la  darrera  con- 
testa aviat,  y  que's  decidexi  la  ciutat  a  entregarse 
a  discreció.  No  queda  altre  acomodament  que  la 
rendició  immediata. 

OLIVER 

Comprenem  mòlt  bé  la  trista  y  penosa  situació 
en  que's  troba  la  ciutat;  però,  ab  tot,  estem  con- 
vençuts de  que'ls  barcelonins  no  dexaràn  les  armes 
sense  una  honrosa  capitulació,  y  estem  segurs  de 
que  les  paraules  de  absoluta  discreció'l  Consistori 
no  les  admeterà,  y  s'estimarà  més  morir  combatent 
al  davant  d'ells  que  suscriure  una  proposició  tan 
deshonrosa. 

BERWICK 

Donchs  no  n'hi  hà  d'altra. 

duran,  retirantse  ab  Oliver. 

Visca  sempre  la  ciutat  de  Barcelona,  que  no  sa- 
beu com  acabaria  de  vèncer!  (Ferrer  somriu  vol- 
guent  anar  a  saludar  a  Duran  y  a  Oliver.)  Y  vós 
no'ns  saludeu,  que  sóu  un  infame. 

OLIVER 

Y  en  nom  de  Barcelona  vos  dihèm:  Vergonya 
eterna  a  Vós,  Coronel  Ferrer,  qu'estèu  deshonrat 
per  sempre  davant  del  altar  de  la  Pàtria!  (Oliver  y 
Duran  surten.) 

ferrer,  apart. 

Ells  matexos! 


ESCENA  VII 

DUCH  DE  BERWICK,  CORONEL  FERRER 
i?  COMTE  DE  BAR. 

BERWICK 

Per  Deu,  qu'hem  d'acabar  a  punta  de  dia.  Axò  es 
un  poble  boig!  Què  s'han  cregut  de  mi?  Sols  queda 
un  grapat  d'homes  morts  de  fam  y  de  dones  que'ls 
exalten.  Ni  que  sortissin  a  la  lluyta  ferits  y  agonit- 
zants,  y  fins  que  tinguessin  poder  pera  alçarse'ls 
morts...  Miserables!  Perquè  un  temps  manaren  al 
Mediterrani's  creuen  que'l  món  encara  es  séu.  Y  les 
ruines  del  séu  poble  no  s'alçaràn  may  més,  que'l  Rey 
Felip  fins  farà  esventar  les  cendres  d'aquesta  ciu- 
tat vanitosa.  Què  us  sembla,  Coronel  Ferrer? 

ferrer 
Jo  lo  que  voldria,  senyor  Marescal  de  Berwick, 
es  que  manéssiu  a  vostres  tropes  que'm  tractessin 
ab  un  xich  més  de  consideració  per  lo  mòlt  qu'he 
estat  en  aquesta  guerra  a  favor  del  Rey  Felip,  a  qui 
desitjo  vida  pròspera. 

berwick,  ab  mòlta  supèrbia. 
Y  què? 


58  JOAN   DALLA 

FERRER 

Donchs  que,  en  lloch  de  tractarme  ab  considera- 
ció, vostres  oficials  me  miren  ab  desdeny,  y  fins 
quan  jo  passo  giren  la  cara  ab  despreci. 

BERWICK 

Jo  us  aconsello,  Coronel  Ferrer,  que  us  resigneu 
a  la  actitut  del  meu  exèrcit. 

FERRER 

Donchs  jo  no  m'hi  resigno,  senyor  Marescal,  y'in 
revolto  contra'l  desagrahiment  grosser... 

BERWICK 

Grosser?  Què  heu  dit?  Grosser  ab  vós?  Y  qui  sóu 
vós?  Mirèuse  de  cap  a  peusí  Qui  sóu  vós?  Un  tray- 
dor  a  la  vostra  Pàtria,  y'ls  traydors  a  la  seva  Pàtria 
sempre  són  despreciables.  Davant  nostre  sempre 
ho  sereu  un  traydor.  Y  axò  es  lo  que  us  volia  dir, 
Coronel  Ferrer. 

FERRER 

Mercès  al  Coronel  Ferrer  gosa  d'aquesta  nova 
gloria'l  Marescal  Duch  de  Berwick. 

BERWICK 

Miserable! 

FERRER 

M'insultèu,  Marescal! 

BERWICK 

Sí,  y  us  trech  de  ma  presencia. 

FERRER 

A  mi,  vós? 

BERWICK 

Sí;  fóra  d'aquí!  (Alçant  el  braç  pera  pegar/i. 
Ferrer  surt  quan  encara'l  Marescal  te'l  braç  al- 
çat.) 

TELÓ 


Acte  tercer 


Claustre  de  la  Sèu  de  Barcelona  bastant  malmès  de 
resultes  del  bombardeig  del  siti.  Es  al  matí. 


ESCENA  PRIMERA 

DURAN,  FRANCISCO  y  BLAY,  y  a  distancia 
gent  del  poble  de  Barcelona. 

duran,  dirigintse  a  Francisco  y  a  Blay  y  a  algú 
més  del  poble. 

Veyèu  que  poca  gent  ha  comparegut? 

BLAY 

Molt  poca! 

FRANCISCO 

Es  que  va  venint. 

DURAN 

Què  se  sab  d'en  Joan  Dalla? 

FRANCISCO 

No  més  sabem  que  fa  quatre  dies  que  ha  sortit  per 
anar  a  veure  la  gent  de  la  Montanya  ab  la  esperan- 
ça d'axecarlos.  Y  encara  no  es  aquí. 

DURAN 

Fantasies  d'en  Joan  Dalla,  que's  pensa  que  tot- 
hom es  exaltat  com  ell.  Quan  hi  havia  tanta  gent 
alçada  pels  pobles,  a  les  ordres  del  Marquès  de 
Poal,  qu'es  un  valent,  no's  va  poguer  conseguir  fer 
entrar  ni  un  sol  home  a  Barcelona,  llavors  que  la 
ciutat  se  defensava  per  tot  arreu,  y's  te  de  lograr  a- 
xecar  la  gent  altra  vegada,  ara  que  Barcelona  està 
humiliada  y  rendida? 

FRANCISCO 

Ell  hi  creu,  y  ja  sabeu  que  sab  engrescaria. 

BLAY 

Abans  d'aquella  derrota  per  la  Montanya,  en  que 
varen  penjar  a  tants  dels  nostres,  prou.  Però  des- 
prés nó.  Ab  això  no'ns  fem  gayres  ilusions. 


ESCENA  II 
Els  matexos  y  OLIVER. 

OLIVER 
Salut,  companys!  Què  hi  ha  de  nou?' 

DURAN 

Rès. 

OLIVER 

Y  d'en  Joan  Dalla? 

DURAN 

Per  ara  no  ha  tornat. 

OLIVER 

Ell  havia  encarregat  que  tots  els  bons  patriotes 

fossin  aquí  aquest  matí.  Y  ja  veyèu  que  poca  gent 
ha  comparegut! 

DURAN 

Es  que'ls  bons  patriotes  s'acaben. 

BLAY 

No  dihèu  axò,  per  Deu! 

OLIVER 

Jo  ja  no  volia  venir,  perquè  ja  m'ho  pensava  que 
un  cop  vençuts  y  entregats  no  tornaria  a  haverhi 
entusiasme 

DURAN 

Jo  tampoch  hi  creya.  Però,  havent  sigut  nosal- 
tres dos  els  representants  de  Barcelona  pera  con- 
certar la  pau  ab  en  Berwick,  m'he  cregut  que'l  no 
comparèxer  avuy  a  vostra  crida  (Als  que  te  a  la 
vora)  en  nom  del  poble,  que  deyau,  podria  fer  sos- 
pitar de  nostra  llealtat.  Y  axò  may!  Si  fos  possible 
intentar  rès,  també  hi  tornaríem  nosaltres  dos  a  la 
brega,  més  que  més  no  havent  conseguit  absolu- 
tament rès  d'en  Berwick.  Veritat,  company?  (A 
Oliver  ) 

OLIVER 

Ab  l'ànima  y  la  vida! 

DURAN 

No  hi  ha  rès  que  fer;  ja  ho  veyèu.  Se  n'han  anat 
tots  els  militars  que  han  pogut,  y  als  que's  queda- 
ren y  a  altra  gent  d'armes  els  han  agafat. 

OLIVER 

A  en  Casanova  y  a  en  Villarroel  no  se'ls  troba 
enlloch. 

DURAN 

No  són  morts.  Si  fossin  morts  no'ls  amagarien, 
N'estich  cert.  Els  més  fidels  dels  seus  hauran  con- 
seguit  trèurels  d'amagat  de  Barcelona  pera  salvals- 
hi  la  vida. 

FRANCISCO 

Aquest  Berwick  es  un  vil  condempnat,  y  acabarà 
ab  tota  la  nostra  gent. 

BLAY 

Escoltem.  Una  crida  dels  que  ara'ns  manen.  (Se 
sent  a  fóra  aquesta  crida:) 

«Se  fa  saber  en  nom  del  generalíssim  de  Catalu- 
nya senyor  Duch  de  Berwick  que  aquest  matí's 
cantarà  en  la  Sèu  de  Barcelona  un  solempne  Te- 
Deum  en  commemoració  d'haverse  apoderat  les 
tropes  de  Sa  Magestat  Felip  V  de  totes  les  ciutats 
y  viles  que  s'havien  revoltat  contra  son  poder,  y 
mana  a  tothom  generalment  que  assistesca  a  aquest 
acte,  acatant  les  ordres  del  generalíssim  senyor 
Duch.» 

FRANCISCO 

No  hi  assistiré  pas  jo. 

BLAY 

Ni  jo. 

duran,  a  la  demés  gent. 
Y  vosaltres,  companys? 

POBLE 

Tampoch!— No  hi  anirem! — Ningú! 

oliver 
Mes  si  encara  no  se  sab  en  quin  altar  se  podrà 
celebrar  la  cerimònia,  perquè  tots  estan  malmesos, 

y  la  volta  de  la  Sèu  està  esquerdada  y  a  punt  de 
caure! 

FRANCISCO 

Axis  los  hi  caygués  damunt  al  acte  de  la  cerimò- 
nia! 

DURAN 

Y  còm  s'ho  callaven  que  aquest  acte'l  volien  ce- 
lebrar avuy. 

OLIVER 

Ho  feyen  perque'l  poble  no  pogués  fer  barrica- 
des per  privar  el  pas  de  la  seva  cavalleria  quan 
anés  a  acompanyar  a  en  Berwick  a  la  Sèu. 


ESCENA  III 
Els  anteriors  y  FERRER 

ferrer,  a  Duran  y  a  Oliver. 
Ola,  senyors!  Per  vosaltres  venia  de  part  de  la 
gent  d'en  Berwick. 

DURAN 

De  la  gent  d'en  Berwick  a  nosaltres? 

OLIVER 

Entregada  la  ciutat  no  hi  tenim  més  tractes  ab 
aquest  mal  subjecte. 

FERRER 

Jo  us  prego  que  no  parleu  tan  alt,  que,  ab  tot  y 
haver  sigut  els  embafadors  de  la  ciutat,  podriau 
empenedírvosen. 

DURAN 

Al  estat  a  qu'hem  arribat  tant  nos  deu  fer  morir 
com  viure. 

OLIVER 

Digueu. 

FERRER 

El  Duch  de  Berwick  te  molt  interès  en  saber 
hont  està  amagat  en  Casanova. 

DURAN 

Y  vós  sóu  l'encarregat  de  buscarlo? 

FERRER 

Jo  tinch  molt  interès  en  poderli  dir,  convençut, 
com  n'estich,  de  que  no  ho  vol  saber  per  cap  mal. 

OLIVER 

Encara  que  ho  sabéssim  no  us  ho  diriem. 

DURAN 

La  veritat  es,  senyor  Coronel,  que  no  us  deu  es- 
tranyar, dat  lo  càrrech  quedesempenyèu  en  aquesta 
guerra  prop  d'en  Berwick. 

FERRER 

M'heu  judicat  malament  a  vora  d'en  Berwick, 
que,  gràcies  a  la  meva  proximitat  al  Marescal,  no 
s'han  comès  les  atrocitats  qu'eren  de  témer. 

DURAN 

Encara  més? 

OLIVER 

Fa  tanta  pena  escoltar  vos,  que  ni  se  us  pot 
sentir. 

FERRER 

Es  que  aquí  no'l  conexèu  al  Marescal,  que  jo  us 
asseguro  que  es  un  bon  home,  de  bones  entranyes. 

DURAN 

No  seguiu. 

OLIVER 

Al  contrari.  Dexèulodir.  Companys:  acostèuvos 
tots  pera  sentir  a  aquest  home,  que,  encara  que  no 
ho  sembli,  es  català  de  pare  y  mare.  No  es  Veritat, 
Coronel  Ferrer? 

FERRER 

Sí;  com  tots  vosaltres.  (Remor  general.) 

FRANCISCO 

No  com  tots  nosaltres;  nó!  (Remors.) 

OLIVER 

Però  escoltèulo,  que'ns  està  fent  l'elogi  d'en 
Berwick.  (Més  remors.) 

FERRER 

Donchs  sí:  estava  dihent  que  no  conexèu'l  fons 
de  la  seva  ànima,  y  ja  veureu,  un  cop  tinga  ben  se- 
gura aquesta  ciutat  y  tota  la  Catalunya,  ab  l'ascen- 
dent que  jo  hi  tinch,  com  influhirà  ab  el  Rey  Felip 
pera  que  Barcelona  recobri'l  séu  esplendor. 

BLAY 

Axò  no  ho  podrà  fer  may'l  Rey  Felip,  que  no'l 
tindrem  may  per  rey  nostre,  encara  que  aquest  ho- 
menot  li  aconsellés,  que  no  ho  farà,  perquè  són  tan 
dolents  l'un  com  l'altre. 

DURAN 

Ja  ho  veyèu,  Coronel  Ferrer.  Y  ara  dexèunos 

tranquils  ab  nostra  desolada  Barcelona.  Y  Vós  aneu 
a  gosar  del  triomf  d'aquexos  vencedors,  als  que 
tant  heu  ajudat. 

FERRER 

Per  la  pau  y  benestar  de  tots  a  la  fi. 

OLIVER 

Anèulo  a  gosar,  que  no'l  gosareu  gayre,  per  xò. 

FRANCISCO 

Nó;    perquè'ls  traydors  per  tot  arreu  Ve  un  dia 
que  reben  la  seva  paga. 

FERRER 

Es  que  jo  per  vostra  llengua  us  puch  fer  agafar 
aquí  mateix. 

FRANCISCO 

Potser  vos  costaria  la  vida. 

DURAN 

Companys:  apartèuvos  d'aquest  home! 

BLAY 

Sí;  veniu  tots.  (Tots  hi  van.)  Y  esperem  a  en 
Joan  Dalla,  que  deu  estar  a  punt  de  venir. 

POBLE 

Y  que  vindrà! 

FRANCISCO 

Estiguemne  segurs. 

POBLE 

Sí  que  vindrà! 
ferrer,  acostantse  a  Duran  y  a  Oliver. 

Y  ara  lo  que  us  pertoca  fer  a  vosaltres  pera'l  bé 
de  nostres  paysans...  (La  gent  se  va  retirant.) 

BLAY 

Ja  tornarem  quan  en  Dalla  sigui  aquí. 

DURAN 

Sempre  ho  procurarem,  costi  lo  que  costi. 

FERRER 

De  moment  jo  us  prego  que  aconselleu  a  tothom 
que  assistesca  al  Te-Deum  aquest  matí. 

OLIVER 

Y  teniu  seguretat  de  que's  cantarà  avuy  aquest 
Te-Deum? 

FERRER 
Sí. 

DURAN 

Però  si  no's  trobarà  qui'l  canti  ni  teniu  altar  pre- 
parat... 

FERRER 

Tot  hi  serà  al  moment  que  convinga. 


ESCENA  IV 
Els  matexos  y  GERVASI,  que  ve  de  la  Sèu. 

FERRER 

Mireu:  aquí  ve  un  bon  amich  meu,  que  us  ho  dirà 
com  està  tot. 

DURAN 

Bon  amich  vostre? 

OLIVER 

De  segur,  donchs,  qu'es  un  traydor. 

FERRER 

GerVasi:  què  hi  hà? 

GERVASI 

Surto  de  la  Catedral.  Vinch  d'ajudar  a  montar 
l'altar  pel  Te  Delim. 

FERRER 

Ja  ho  sentiu. 

GERVASI 

Es  un  altar  improvisat,  perquè  les  bombes  han 
malmès  tots  els  altres.  Se  veu  que,  més  que  a  rès, 
apuntaven  als  temples  y  a  les  grans  cases.' 

DURAN 

Y  qui'l  cantarà'l  Te-Deum? 

GERVASI 

No  seran  gayres  a  cantarlo;  però  ja  n'hi  haurà 
prou.  Pagant  Sant  Pere  canta. 

FERRER 

Tot  serà  a  punt,  donchs. 

GERVASI 

Es  clar! 

duran,  a  Gervasi. 

Y  tu,  segons  sembla,  has  ajudat  a  montar  l'altar. 

GERVASI 

Jo  sol  he  fet  més  que  tots  els  altres. 

OLIVER 

Tu  que  has  exposat' la  teva  vida  per  la  Pàtria! 

GERVASI 

Jo  sempre  he  cregut  que  la  rahó  era  tota  del  Rey 

Felip.  Mes  m'ho  havia  callat.  Que  ho  digui'l  Coro- 
nel Ferrer  si  no  he  servit  sempre  la  bona  causa. 

DURAN 

Me  vols  creure?  Vésten  lluny,  perquè  a  Barcelo- 
na als  que  són  com  tu'ls  hi  perilla  la  vida. 

GERVASI 

No  pas  ara!  No  pas  ara!  Coronel  Ferrer:  aconse- 
lleu a  Berwick  que  posi  manilles  y  mordaces  a 
aquesta  gent.  D'altra  manera'ns  ne  faran  una. 
(Torna  a  entrar  a  la  Sèu.) 

DURAN 

Quin  fastich,  veritat?  (Dirigintse  a  Oliver.) 

FERRER 

Ja  ho  heu  sentit  lo  que'm  demana,  senyors  dele- 
gats per  Barcelona!    ' 

OLIVER 

Feu,  donchs,  a  mida  del  séu  gust,  que  també  deu 
ser  el  vostre. 

FERRER 

Jo  abans  de  tot  vull  la  sumissió  franca  de  tota 
Catalunya,  y  per  conseguirho  ajudaré  en  tot  a... 

DURAN 

A  la  ciutat? 

FERRER 

Nó:  al  Duch  de  Ber-wick. 

DURAN 

Donchs  posèunos  mordaces  y  grillons. 

FERRER 

Haurem  de  ferho. 

DURAN 

Llàstima  d'una  bala... 

FERRER 

Ne  necessitariau  moltes. 

OLIVER 

Ja'n  queden.  Y  mans  per  ferne  y  engegaries! 

FERRER 

Aquí  nó. 

DURAN 

Y  dies,  y  anys,  y  fins  sigles.  Que  podran  arrasar 
Barcelona;  però,  arrasada  y  tot,  sobre  sos  fona- 
ments se'n  axecarà  una  altra,  que  serà  no  més  dels 
catalans  y  eterna. 

FERRER 

Quedeu  en  pau,  senyors  delegats. 

DURAN 

Aneu,  vós;  aneu. 

ferrer,  sarcàstich. 

Y  no  les  perdeu  may  les  esperances!  (Se'n  entra 
a  la  Sèu.) 

duran,  a  Oliver. 
Sortim,  que  no'ns  fassin  assistir  al  Te-Deum. 

oliver,  a  la  gent  del  poble,  que  està  a  V altra 
part  del  claustre. 

Sí;  aneu  tots  a  casa  vostra,  que,  ja  ho  veyèu,  en 
Joan  Dalla  no  ve.  Aneu,  que  us  farien  entrar  a  la 
Sèu  pet  força.  (Surt  tothom  per  diferentes  ban- 
des menos  cap  al  temple.  El  darrer  d'anàrsen,  v 
que  no  arriba  a  desaparèxer ,  es  en  Francisco.) 

ESCENA  V 

FRANCISCO  y  LAYA 

laya,  arribant  del  carrer. 
Francisco! 

FRANCISCO 

Laya!  Què  vens  a  fer  aquí? 

LAYA 

Vinch  a  resar  una  estona.  Avuy  fa  un  any  que'ns 
va  caure  la  bomba  que  matà  al  pare  y  a  tu  t'arrencà'I 
braç.  No  te'n  recordes  qu'era  avuy? 

FRANCISCO 

Prou'  Devia  ser  en  aquesta  hora:  veritat? 

LAYA 

Sí;  en  aquesta  hora.  Tu  y'l  pare  acabavau  de  pu- 
lir  una  daga  pera'l  Conseller  en  Cap.  No  es  axò? 

FRANCISCO 

Y  no  la  vàrem  acabar,  ni  ja  s'acabarà  may. 

LAYA 

Donchs  l'hem  d'acabar  jo  y  tu. 

FRANCISCO 

Are  sí  que  finida  la  guerra. .. 

LAYA 

Donchs  jo  la  acabaré  sense  tú,  que  ja'n  sabré 
ara. 

FRANCISCO 

Y  serà  pel  teu  marit:  veritat?  Perquè  ara  sí  que 
us  casareu  aviat.  Y  jo  me'n  aniré  lluny. 

LAYA 

Tu  no  te'n  aniràs  may  d'allà  hont  jo  siga,  pobre 
Francisco!  Y  en  quant  a  nostre  casament,  Veurem 
còm  anirà  encara. 

FRANCISCO 

Nó,  nó;  que  jo  desitjo  que  sigueu  feliços! 

LAYA 

Feliços?  Hont  es  ara  en  Gervasi? 

FRANCISCO 

No  ho  sé. 

LAYA 

Es  que  m'han  dit  que  en  Gervasi  ha  sigut  traydor 
a  Barcelona,  y  fins  m'acaben  d'assegurar  que  està 
treballant  ara  a  la  Sèu  perquè  avuy  mateix  se  puga 
cantar  el  Te-Deum  d'en  Berwick.  Y  si  es  veritat, 
jo  per  axò  no  hi  passo.  Que  ho  sabs  tú?  Dígamho, 
si  ho  sabs! 

FRANCISCO 

No  sé  rès  jo.  (Vegentse  que  ho  sab  y  no  vol 
dir  ho.) 

LAYA 

Mira:  tant  decidida  que  venia  a  pregar  per  la 
animeta  del  pare,  y  ara,  per  por  de  trobar  a  en 
Gervasi,  no  goso  entrar  a  la  Sèu. 

FRANCISCO 

Déxaho  córrer.  Ja  hi  aniràs  una  altra  hora,  quan 
haja  passat  aquesta  vergonya  d'avuy.  Y  jo  t'hi 
acompanyaré. 

LAYA 

Nó;  nó.  Anémhi  ara. 

FRANCISCO 

Ara  nó. 

LAYA 

Es  que  hi  hà  en  Gervasi. 

FRANCISCO 

Que  nó.'t  dich! 

LAYA 

Tens  l'ànima  d'or.  Tu  sabs  alguna  cosa,  y  encara 
m'ho  amagas.  Mes  no't  val,  perquè  ara  surt.  No  li 
diguis  que  sóch  aquí.  (Se  fa  enrera  perquè  de  cop 
no  la  vegi  en  Gervasi.) 


ESCENA  VI 
LAYA,  GERVASI  y  FRANCISCO 

GERVASI 

Ola,  Francisco!  Estich  cansat  de  tant  treballar. 

FRANCISCO 

No  sé  perquè  us  escarrasseu  tant. 

GERVASI 

Perquè  en  Bervvick  quedi  content. 

LAYA 

Gervasi! 

GERVASI 

Ah!;  ets  aquí,  Laya? 

LAYA 

Sí.  Avuy  fa  un  any  que  van  matar  al  pare,  y  vinch 
a  resar.  Vols  venir  ab  mi? 

GERVASI 

No  puch  ara.  Haig  d'estar  per  altres  feynes 

LAYA 

Sí;  tens  d'estar  per  en  Berwick,  que  aviat  arri- 
barà pera  pregar  al  séu  Deu,  que  no  deu  ser  pas 
el  Deu  nostre. 

GERVASI 

Què't  diré...! 

LAYA 

Parla  clar,  home!  Jo  ja  m'ho  temia,  y  m'ho  havien 
dit.  Però  jo  no  ho  Volia  creure  que  t'havías  empas- 
sat als  enemichs  nostres.  Y  fins  m'havien  assegu- 
rat que  mentres  durà'l  siti  servias  d'espia  a  les  or- 
dres secretes  d'aqueix  traydor  ben  provat  que's  diu 
Ferrer. 

gervasi,  a  Francisco. 

Ja  deus  haver  sigut  tu  qui  li  ha  anat  ab  histories! 

FRANCISCO 

Jo  no  he  dit  may  rès  de  tu.  Que  ho  digui  ella! 

LAYA 

En  Francisco  may  me'n  ha  dit  rès  de  tu.  Ab  axò, 
vina  ab  mi  a  la  Sèu  ara.  Y  si  no  vens,  ja  vindrà  en 
Francisco.  Anem! 

GERVASI 

No  puch.  Ja  t'ho  he  dit.  Y  ja  estich  tip  de  veure 
sempre  ab  tu  a  aquest  home. 

LAYA 

Anem,  Francisco;  anem! 

gervasi,  a  Francisco. 
Tu  te'n  vas  per  un  altre  cantó.  Ab  ella  no  ho 
vull. 

FRANCISCO 

Jo  faré  lo  que  ella'rrf  diga.  Y  no'm  facis  enra- 
honar. 

•  GERVASI 

Fóra  d'aquí! 

LAYA 

No't  moguis;  y  si'm  vols  be,  enrahona  d'una  ve- 
gada. 

GERVASI 

Ves,  esguerrat! 

FRANCISCO 

Donchs  ara  si  que  enrahonaré,  perquè  ja  es  con- 
ciencia  callar,  Laya!  Per  l'ànima  de  la  mare,  qu'es 
al  Cel,  jo  t'ho  dich:  aquest  home  es  un  traydor  a 
Catalunya,  y  fa  temps  que  cobra  per  axò. 

GERVASI 

Ments! 

LAYA 

Digas.  Digas. 

FRANCISCO 

Ara  fa  un  any,  quan  Van  tirar  la  bomba  que  Va 
enfonzar  la  casa  d'aquesta,  ja  feyas  de  traydor,  y, 
com  t'he  dit,  ja  tenías  paga.  Jo  te'n  presentaré  tes- 
timonis, si  vols. 

LAYA 

Y  tu't  vols  casar  ab  mi  y  dius  que  m'estimas? 


LAYA 


FRANCISCO 

GERVASI 

Sí  que  t'estimo;  sí. 

LAYA 

Oh,  quina  vergonya! 

GERVASI 

Y  encara's  tindria  de  veure  si  lo  que  jo  he  fet  es 
traydoría. 

Apartat! 

Ja'l  sents! 

GERVASI 

Tot  lo  que  jo  he  fet,  que  ja  t'ho  esplicaré,  es  per 
la  Voluntat  que't  tinch,  Laya:  per  fer  nostra  felici- 
tat; per  sortir  d'aquesta  pobresa  en  que  vivim  y 
arribar  a  un  lloch  ben  alt,  essent  tu  y  jo  la  enveja 
de  tothom. 

LAYA 

Y  qui  t'ha  dit  que  jo  vulga  surtir  de  ma  pobresa 
honrada  apartantme  dels  meus  vehins  de  totala  vida? 
Jo  seré  sempre  com  he  nascut  y  com  m'han  fet  els 
meus  pares.  El  meu  pare  m'ho  va  dir  al  morir:  La- 
ya; sigas  sempre  meva  encara  que  jo  no  siga  al 
món.  Jo't  veuré  des  del  Cel  y  vetllaré  per  tú.  Y  al 
Francisco,  que's  dessangnava  al  costat  séu,  li  va 
dir:  Si  vius,  Francisco,  no  abandonis  may  a  la  meva 
filla. 

FRANCISCO 

Y  jo  no  t'he  dexat  may  des  d'aquell  dia,  y  no't 
dexaré  may  si't  puch  servir.  Ja  tu  ho  sabs. 

LAYA 

Sí;  ja  ho  sé,  Francisco. 

GERVASI 

Y  jo  què  hi  puch  fer  si'ls  etzars  de  la  vida  m'han 
portat  hont  soch? 

LAYA 

Lo  que  has  de  fer  es  apartarte  de  mi  per  sempre. 

GERVASI 

Nó,  Laya,  perquè  jo  t'estimo  més  cada  dia,  y  vull 
ser  feliç  ab  tu. 

LAYA 

Jo  ab  tu  no  ho  seria  de  feliç,  perquè  avuy  me 
repugnas  y'm  fa  vergonya  d'haverte  estimat  tant. 
Vés  pel  món;  vés  ab  els  traydors,  que  prou  ne  tro- 
baràs, y  dónalshi  aquest  amor  que's  ven  per  un 
grapat  de  moneda,  molta  d'ella  robada  a  nostres 
llars. 

GERVASI 

Laya:  escóltam! 

LAYA 

Nó;  déxatn. 

FRANCISCO 

Déxala,  que  t'ho  diu! 

GERVASI 

Y  a  tu't  trencaré  l'altre  braç  si  no  te'n  vas  ara 
desseguida. 

LAYA 

Se'n  anirà  ab  mi. 

GERVASI 

Nó;  sol! 

FRAÏVCISCO 

Anem,  Laya!  (Van  a  sortir.) 

gervasi,  anàntseli  a  tirar  damunt. 
Brètol! 

laya,  a  Gervasi. 
Déxal!  (En  Francisco  li  posa'l  braç  devant,  y  la 
Laya's  posa  entremig  dels  dos.)  > 

gervasi 
Te  mataré! 

LAYA 

Correu!  (Cridant.) 

gervasi,  tot  anàntsen  cap  al  temple. 
Ja't  trobaré!  Ja't  trobaré! 

LAYA 

Aquest  home  que  vols  matar  serà'l  meu  marit. 
Anem  Francisco! 

FRANCISCO 

Anem,  Laya!  (Surten  cap  al  carrer.) 


ESCENA  VII 
JOAN  DALLA  y  en  SEVERET 

DALLA 

No'ns  han  dit  rés  la  Laya  ni  en  Francisco.  Estich 
segur  de  que  ni'ns  han  vist.  (Fa  un  instant  que  ha 
entrat  ab  en  Severet  en  escena.) 

SEVERET 

Per  què  hem  trobat  a  fóra  tants  soldats  dels  al- 
tres fent  dues  rengleres? 


ACTE   TERCER  79 

DALLA 

No  ho  sé  jo!  Com  que  ara  ja  entren  aquí  com  a 
casa  seva! 

SEVERET 

Y  per  que  Is  hem  dexat  entrar  nosaltres?  Aquí  es 
a  casa  nostra.  No,  avi? 

DALLA 

Sí,  Severet.  Però  ells  ens  han  guanyat 

SEVERET 

Y  per  què'ls  hem  dexat  guanyar? 

DALLA 

Perquè  nosaltres  hem  sigat  cobarts,  y  si  no  ha- 
guéssim sigut  cobarts,  tots  els  d'aquí  seriem  morts 
abans  d'entrar  la  mala  gent.  Y  axò  fóra  un  cemen- 
tiri. 

SEVERET 

Y  vós  y  jo  també  fórem  morts.  Nó,  avi? 

DALLA 

També. 

SEVERET 

Donchs  jo  no'n  vull  ser  de  mort.  Però  si  vós 
fóssiho  mort,  jo  també  voldria  serho,  avi. 

DALLA 

Pobre  fill  meu! 

SEVERET 

Y  si  jo  fos  mort  y  vós  no  ho  fóssiu,  jo  me'n  ani- 
ria ab  el  pare,  que  ja'l  trobaria,  ja,  al  pare.  Dihent 
als  altres  morts:  que  hauriau  vist  al  pare? 

DALLA 

Pobret! 

SEVERET 

Que  va  morir  totseguit,  quan  el  van  penjar,  el  pa- 
re, avi? 

DALLA 

Sí. 

SEVERET 

Y  ara  què  fem  aquí? 

DALLA 

Ens  han  de  venir  a  trobar  els  catalans    que  enca- 
ra són  valents  y  voldrien  tornarhi  altra  vegada. 

SEVERET 

Y  que  són  gayres? 

DALLA 

No  ho  sé. 

SEVERET 

Quants? 

DALLA 

Ja  ho  veurem. 

SEVERET 

Es  que  a  Montanya  no  n'hem  trobat  cap. 

DALLA 

No  ho  diguis,  Severet,  que  sí  que  n'hi  han  mòlts 
a  Montanya. 

SEVERET 

Quants? 

DALLA 

No  ho  sé. 

SEVERET 

Tampoch  ho  sabeu? 

DALLA 

Forces. 

severet,  plorant. 
Es  que  no  n'hi  hà  cap,  avi.  Tothom  te  por.  Y  aquí 
també. 

DALLA 

Calla;  calla,  Severet. 

SEVERET 

Y  còm  es  que  ploreu  ara,  avi? 

DALLA. 

No  ho  sé,  fill  meu.  No  ho  diguis  a  ningú,  Seve- 
ret. Ploro  per  la  meva  Terra,  que  s'està  morint. 
Hont  són  mos  germans,  Severet?  Ens  haviem  de 
trobar  aquí  ab  els  més  decidits.  Y,  ja  ho  veus:  no 
hi  hà  ningú.  Hont  són,  Severet? 

SEVERET 

Potser  tots  són  morts,  que'ls  han  penjat  com  al 
pare.  No  ploreu  més,  avi.  Veyèu?  Jo  no  ploro,  que 
no  més  m'enrabio.  (En  Severet  arrenca  en  plor 
fort  perquè  veu  plorar  al  avi.) 


ESCENA  VIII 
BLAY,  JOAN  DALLA  y  en  SEVERET. 

BLAY 

Ola,  Joan  Dalla! 

DALLA 

Ola! 

BLAY 

Gràcies  a  Deu  qu'heu  arribat! 

DALLA 

Es  que  vinch  de  molt  lluny,  y  ab  en  Severet... 
Però  còm  es  que  no  hi  hà  ningú  aquí? 

BLAY 

Ja  vindran. 

DALLA 

Jo  lo  que  us  dich  es  que  vinch  de  la  Montanya  de 
Catalunya,  hont  vos  vaig  prometre  que  aniria  a  re- 
cullir  gent  pera  tornar  a  combatre  a  aquests  male- 
hits,  y  axis  com  l'altra  vegada  no  van  poguer  en- 
trar els  somatents  a  Barcelona,  entrarhi  ara  y  fer 
foch  dia  y  nit  y  trèurels  a  tots  de  casa. 

BLAY 

Y  bé:  què  han  determinat  aquella  gent?  Quants 
se  n'han  allistat? 

DALLA 

Veureu:  allistats,  axò  que's  diu  allistats,  cap.  Pe- 
rò entusiasmats  per  la  causa  de  Catalunya,  tothom. 
Y  m'han  promès  que  vindran  tots  a  ajudarnos.  Fins 
tenen  una  oració,  que  !a  van  aprenent  de  poble  en 
poble.  Y  veureu  que  us  la  diré  perquè  la  aprengueu. 
(De  mica  en  mica  ha  anat  comparexent  gent  en 
escena.)  La  oració  diu  axis; 

Parenostre  Jesucrist, 

Madona  Verge  Maria, 

girèu'ls  ulls  de  pietat 

a  la  pobra  Pàtria  mia. 

L'han  lligada  mans  y  peus, 
la  sanch  per  son  còs  fa  via. 

Ni  ab  la  pau  dintre  del  Cel 
feliç  l'ànima  seria. 

Catalans  som  y  serem, 
que'ns  ne  vàreu  fer  un  dia. 
Ay,  Catalunya  del  cor, 
no  volem  sens  tu  alegria! 

Allunyeu  als  malfactors 
de  la  nostra  companyia 
Pare  nostre  Jesucrist, 
Madona  Verge  Maria. 

(Remor  d'aprobació  de  la  gent.) 

BLAY 

Y  quan  vindran  a  ajudarnos? 

DALLA 

De  primer  diuen  que'ns  axequèm  els  d'aquí  dins, 
qu'ells  ja  seguiran. 

BLAY 

Y  dels  decidits,  quants  n'han  entrat  ara  a  Barce- 
lona? 

DALLA 

Ab  nosaltres  cap.  Però'n  vindran  molts  a  la  pri- 
mera senyal.  Abans  volen  sentir  la  nostra  campana 
de  Somatent,  la  Honorata,  diuen. 

BLAY 

No  m'agrada  tot  axò  que  dihèu,  pobre  Joan 
Dalla! 

DALLA 

Y  jo  què  vols  que  t'hi  digui?  (Commogut.)  Si  do- 
nant la  meva  vida  pogués  moure  la  de  tots  els  cata- 
lans, la  daria  totseguit. 

SEVERET 

Tenen  por,  avi! 

DALLA 

No  ho  tornis  a  dir  axò,  Severet! 

SEVERET 

Si  que  tenen  por  de  morir,  avi! 

BLAY 

Donchs  si  esperen  que'ls  cridi  la  Honorata,  es  en 
va,  perquè  la  Honorata  no's  tornarà  a  sentir  may 
més.  May  més,  pobre  Joan! 

DALLA 

Y  la  gent  d'aquí  què  fa?  Dígamho,  Blay.  No  veig 
casi  ningú  aquí.  Y  ja  sabs  còm  quedarem. 

BLAY 

Ja  hi  havia  molta  gent.  Però  ha  vist  que  Vós  nó 
arribavau,  y  ha  entrat  la  desconfiança. 

dalla,  furiós. 
Desconfiança  de  mi? 

BLAY 

No  desconfiança  del  nostre  amor  a  nostra  causa. 

DALLA 

Desconfiança  de  mi? 

BLAY 

Nó,  us  dich.  Desconfiança  de  que  us  dexessin 
entrar  a  Barcelona. 

DALLA 

A  mi  no'm  priva'l  pas  ningú,  y  si  m'haguessin 
ferit,  ferit  y  tot  fóra  aquí  (Va  comparexent  algu- 
na més  gent 'del  poble)  ab  Ten  Severet  altra  ve- 
gada. 

BLAY 

No  hi  hà  mas  gent  aquí  perquè  ara  s'està  prepa- 
rant una  cerimònia,  y'ls  bons  patricis  no  Volem 
assistirhi. 

DALLA 

Y  ahont  aquesta  cerimònia? 

BLAY 

Aquí  a  la  Sèu. 

DALLA 

Y  quina  es  aquesta  cerimònia? 

BLAY 

El  Te-Deum  de  les  tropes  vencedores. 

DALLA 

Quan? 

BLAY 

Ara  mateix. 

DALLA 

Hi  assistirà  en  Berwick? 

BLAY 

Sí,  es  clar,  com  qu'es  per  ell  que's  fa  la  festa!  Ja 
te  a  punt  el  reclinatori. 

DALLA 

Qui  l'ha  dexat? 

BLAY 

No  ho  sé. 

DALLA 

De  segur  un  noble  barceloní. 

BLAY 

Jo  no  acuso  a  ningú  sense  saberho.  Però  veniu, 
y  veureu  l'altar  preparat. 

DALLA 

No  ho  vull  veure. 

BLAY 

Fins  a  la  porta  tantsols. 

DALLA 

Abans  de  mourem  d'aquí  que  quedi  mort.   (Se 
senten  tochs  de  trompeta  fóra.) 

BLAY 

Escolteu.  Es  en  Berwick  que  ve  ab  ses  tropes. 


ESCENA  IX 
Els  matexos,  FRANCISCO  y  poble. 

francisco,  entrant  ab  alguns  més  del  poble. 
Ja  hem  arribat,  Joan? 

Y  donchs? 

FRANCISCO 

Però  aquí  no  hi  podem  estar  perquè  està  arribant 
en  Berwick  pel  Te-Deum,  y  potser  nos  hi  farien 
anar  per  força  si  érem  masses  aquí. 


A  mi  no  m'hi  faran  anar  per  força.  Ni  a  n'en  Se- 
veret  tampoch.  (Entren  alguns  més  del  poble.) 

FRANCISCO 

Mireu:  han  sapigut  que  haviau  arribat,  y  Van  ve- 
nint. 

DALLA 

Vos  penseu  que  estan  desanimats  els  de  fóra,  y 
Veig  que  hont  ho  esteu  es  aquí  a  ciutat. 

FRANCISCO 

Nó;  d'ànima  no  ho  cregueu. 

DALLA 

Si  no  ho  estessiu,  còm  haurïau  passat  per  la  ver- 
gonya, sense  rebelarvos,  de  que  ai  cap  de  quatre 
dies  de  cayguda  Barcelona  s'hagués  atrevit  en  Ber- 
wick a  Venir  ell  mateix  a  ciutat  y  a  trepitjar  nostra 
catedral?  Abans  de  consentirho  haver  farsit  de  pól- 
vora tot  l'altar,  y  quan  ell  fes  oració,  llensarhi  un 
ciri  encès  y  que  tot  anés  enlayre.  Les  campanes! 
(Se  senten  tocar.)  Té;  ja  deuen  ser  aquí!  Quina 
tristesa  que  fa'l  sentir  les  campanes!  Des  de  que  va 
caure  ferit  en  Casanova  que  no  les  haviem  sentides. 
Y  toquen  a  festa  les  campanes!  Fèules  callar,  per 
Deu!  Que  no  toquin  més! 

FRA:vasco 
Ja  no  manem  nosaltres  al  campanar! 

BLAY 

Són  d'en  Berwick  les  campanes!  Com  tota  la 
ciutat  es  d'en  Berwick! 

DALLA 

Ja'l  sento  venir  aquest  home.  (Se  sent  trepig  de 
cavalls  sobre  les  pedres  del  carrer.) 

francisco,  a  Dalla. 
No  crideu,  que  no'ns  treguin! 

DALLA 

Jo  sí  que  cridaré;  sí.  Però  ara  que  entri  a  la  Sèu, 
y  que  vagi  a  seure  en  la  cadira  de  la  ciutat,  que, 
quan  hi  segui,  jo  hi  aniré  y  le'n  treure.  Y  després 
que'm  matin,  que  moriré  content. 

POBLE 

Sí!— Per  tots!— En  nom  de  Barcelona!  (Remor 
dins  del  temple.) 

DALLA 

Ja'ls  sento,  que  ja  són  dins  de  la  Sèu.  Escolteu 
tots.  Omplíuvos  l'ànima  d'aquexos  remors  d'odi, 
que  són  dels  enemichs  de  Catalunya,  que  són  con- 
tra nosaltres.  La  nostra  Sèu,  companys,  la  casa 
sagrada  del  nostre  Deu,  està  plena  d'odis.  Allíhont 
ens  han  batejat  a  tots;  allí  hont  hem  caygut  de 
genolls  pregant  a  nostre  Deu  per  la  felicitat  de 
tota  la  nostra  Terra,  aqueix  lloch  es  avuy  la  presa 
de  Satanàs.  Escolteu.  Canten.  Y  s'ha  trobat  qui 
pregui  per  nostres  enemichs! 

blay,  en  veu  baxa. 
Mòlt  pochs  se  n'han  trobat. 

FRANCISCO 

Per  força! 

DALLA 

No  hi  hà  fortes  que  valguin  contra  de  l'ànima. 
Mala  llevor  de  traydors!  Dexèume  anar  a  mi!  Tot 
sol  jo!  (Al  anar  a  obrirse  pas  cap  al  temple  entren 
per  altre  porta  Duran  v  Oliver.) 


ACTE    TERCER  89 


ESCENA  X 

DURAN,  OLIVER,  DALLA,  BLAY,  FRANCISCO, 
SEVERET,  LAYA  y  poble. 

duran,  sortintli  al  pas. 
Hont  aneu,  Joan? 

DALLA 

A  acabar  ab  aquesta  infàmia  que  vosaltres  con- 
sentiu. De  Deu  no  més  n'hi  hà  un,  y  aquest  es  el 
nostre. 

duran 
No  us  mogueu. 

DALLA 

Vosaltres  no  maneu  aquí!  Heu  consentit  en  no 
ser  ningú!  Sou  servents  d'en  Berwick! 

OLIVER 

Ciutadans:  si  voleu  salvar  vostra  vida  no  dexèu 
entrar  ara  a  la  Sèu  a  aquest  home. 

DALLA 

Pas!  Pas  vos  dich!  (Ningú  s'aparta.) 

BLAY 

Esperèuse,  Joan  Dalla! 

DALLA 

Que  vull  arrencar  en  Berwick  de  la  cadira  de  la 
ciutat  y  arrossegarlo  per  terra! 

DURAN 

Que  no  passi,  companys!  (Remors  del  poble.) 

POBLE 

Esperèuvos! — No  entreu! 

DALLA 

Dexèume!  Que'm  dexèu! 

POBLE 

Donchs  que  hi  vagi! 

DURAN  Y  ALTRES 

Nó!— Nó! 

OLIVER 

Ja  s'ha  acabat  la  cerimònia. 

DALLA 

Mentida! 

POBLE 

Sí! — S'ha  acabat! 

DALLA 

Ira  de  Deu!  No  puch  venjar  a  Barcelona! 

POBLE 

Ja  surten! — Ja  se'n  va  en  Berwick!— Y  surt  ri- 
hent! 

BLAY 

Ja  deu  pujar  a  cavall. 

FRANCISCO 

Van  per  aquest  carrer. 

DALLA 

Fins  la  Honorata  toca  per  ell!  Fèula  a  troços  la 
Honorata,  que  ara  ja  està  deshonrada. 

POBLE 

Ja  ve  en  Berwick! — Ja  ve! 

DALLA 

Dexèumel  veure  passar!  (Li  fan  pas.  Puja'ls 
graons  de  la  porta  de  la  Pietat.)  D'aquf  1  veuré! 
Ah,  ja'l  veig  venir!  Ja  s'acosta!  Ja  es  aquí!  Malehit 
siguis,  Berwick,  tu  y'ls  teus!  Malehit  siguis  tu  y'ls 
teus,  Berwick!  Lladre!  Bandoler!  Matador  de  po- 
bles: (Ment res  anava  cridant  s'ha  sentit  un  tret 
de  fusell.  Remor  del  poble.  Joan  Dalla  s'ha  posat 
les  mans  al  pit  y  segueix  cridant,  però  ab  veu 
cambiada.)  malehit  siguis  pels  sigles  dels  sigles! 
(Entra  altra  glopada  de  gent;  entre  mig  d'ella  la 
Lava.  Quan  ha  acabat  de  parlar  en  Dalla  enso- 
pega, y,  a  punt  de  caure  pe/s  graons,  torna  enre- 
ra, cayent  per  últim  a  terra.) 

DALLA 

Ay  Deu  meu! 

SEVERET 

Avi! 

DALLA 

M'han  tirat,  Severet! 

SEVERET 

Avi! 

BLAY 

Què  teniu?  Agafèuse  ab  mi.  Alsèuse. 

DALLA 

Ebtich  ferit.  No  puch! 

SEVERET 

Jo  no  ho  vull  qu'estiguèu  ferit,  avi! 

DALLA 

Fillet  meu:  jo'm  vaig  a  morir! 

SEVERET 

Nó,  avi;  nó! 

DALLA. 

Y  ab  tu,  fillet  meu,  queda'l  meu  esperit!  Y  ab 
tots  vosaltres!  (Dirigintse  al  poble.)  Sobre  aques- 
ta Terra,  qu'es  nostra  y  sempre  serà  nostra!  Y  tu, 
Severet,  siguis  sempre  de  la  teva  Terra!  Sents,  Se- 
veret?  Siguis  sempre  de  Catalunya! 

SEVERET 

Sí,  avi. 

DALLA 

Estímatela  quan  siguis  gran  còm  jo  me  la  estimo. 

SEVERET 

Sí,  avi. 

DALLA 

Y  quan  siguis  vell,  els  teus  fills  y  néts  que  s'es- 
timin més  que  tot  lo  del  món  a  Catalunya,  y  que 
no's  dobleguin  may  als  dominadors  de  la  teva  raça. 

SEVERET 

May,  avi,  may! 

DALLA 

Y'ls  néts  dels  seus  néts  tampoch.  Y  fins  lo  dar- 
rer dia  del  món  que  siguin  catalans  sempre:  cata- 
lans y  fóra. 

SEVERET 

Sí,  avi,  sí;  catalans  y  fóra. 

LAYA 

S'està  morint! 

FRANC1SCO 

Joan  Dalla! 

BLAY 


Joan! 

SEVERET 


SEVtlKtli 

Avi!  (Seguexen  tocant  les  campanes,  menos  la 
Honor ata,  que  ha  parat.) 

DALLA 

Ha  callat  la  Honorata!  Que  no  toqui  mès!  May 
més!  (Mig  s'incorpora  apoyat  ab  alguns  homes 
del  poble  y  ab  la  Lava  y  abraçantse  fort  ab  en 
Severet.)  Abràçam  fort,  Severet! 


Serà  fill  meu! 

SEVERET 

Avi! 


Pare  nostre  Jesucrist, 
Madona  Verge  Maria, 
girèu'ls  ulls  de  pietat 
a  la  pobra  Pàtria  mia. 

L'han  lligada  mans  y  peus, 
la  sanch  per  son  còs  fa  via. 
Ni  abla  pau  dintre  del  Cel 
feliç  l'ànima  seria. 

BLAY 

S'està  acabant!  (Sense  sentirse,  en  Dalla  va  di- 
hent  la  oració,  que  acaba  en  Severet.) 

SEVERET 

Catalans  som  y  serem, 
que'ns  ne  vàreu  fer  un  dia. 

Ay,  Catalunya  del  cor, 
no  volem  sens  tu  alegria! 

Allunyeu  als  malfactors 
de  la  nostra  companyia 
Pa»e  nostre  Jesucrist, 
Madona  Verge  Maria. 

FRANCISCO 


DURAN 


Es  mort! 
Mort! 

ALGUNS  DEL  POBLE 

Mort!— Mort!  (El  teló  comença  a  caure  mòlt 
pausadament  des  de  que  en  Sever  et  diu  «Cata- 
lans som  y  serem» .) 


Obres  -djlngel  Guimerà 


Pess 


GALA  PLACIDIA  tragèdia  en  tres  actes.     ..... 

JUDITHDEWELP     »  »        ........ 

LO  FILL  DEL  REY     »  •'  •  »        ....... 

MAR  Y  CEL  »  »        »    ........ 

REY  Y  MONJO  »  »        » 

LA  BOJA  »  »        » 

L'ANÏMA  MORTA       »  »        » 2 

EN  PÓLVORA  drama  en  tres  actes.    ........        2] 

JESÚS  DE  NAZARETH  tragèdia  en  cinch  actes..     .     , 
MARIA  ROSA  drama  en  tres  actes.    .     ....... 

LAS  MONJAS  DE  S.  AYMAN  drama  en  quatre  actes. 
LA  FESTA  DEL  BLAT  »  tres         »    . 

TERRA  BAIXA  »  »  »     . 

MOSSÈN  JANOT  »  »  »  •. 

LA  FARSA  comèdia  en  tres  actes.  . 

LA  FILLA  DEL  MAR  drama  en  tres  actes.  .... 
ARRAN  DE  TERRA  »  »»..... 

LA  PECADORA  »  »        »...,. 

AYQUA  QUÈ  CORRE      »  »        » 

LO  CAMÍ  DEL  SOL  tragèdia  en  tres  actes 

ANDRONICA  »  »        » 

SOL  SOLET...  drama  en  tres  actes.    ....... 

LAMIRALTA        »       »      »        ......... 

L'ELOY  »       ».--'»        ........     . 

LA  SANTA  ESPINA,  rondalla  en  tres  actesy  sisquadros. 

L'ARANYA,  drama  en  tres  actes 

SAYNET  TRIST,  en  tres  actes 

LA  REYNA  JOVÉ,  drama  romàntich  en  quatre  actes.  . 
JESÚS  QUE  TORNA  drama  en  tres  actes ..... 
INDÍBIL  Y  MANDONI  tragèdia  en  tres  actes  .  .  .  . 
AL  COR  DE  LA  NIT  drama  en  tres  actes. 

L'ANÍMA  ES  MEVA  drama  en  tres  actes 

JOAN  DALLA,  drama  entres  actes 

LA  REYNA  VELLA.,  en  tres  quadros  . 

TITAYNA,  drama  musical  en  dos  quadros.  ..... 

LA  SALA  D'ESPERA,  comèdia  en  un  acte 

LABALDIRONA  »  »»...'... 

MESTRE  OLAGUER,  monòlech 

MORT  D'EN  JAUME  D'  URGELL,  monòlech.  .  .  . 
EN  PEP  BOTELLA,  monòlech 


Poesies,  tercera  edició 

Cants  íi  la  Pàtria,  discursos 

Segon  Llibre  de  Poesies  ..... 

Punts  de  venda:  En  les  principals  llibreries. 


